Азимжон Асқаров – Халқаро маҳбус ёзувчилар кунда |\nҚирғизистон Республикаси Президенти Алмазбек Атамбаевга\n720003, Бишкек ш., Чуй проспекти 205\nТел: +996 312 63 8920, +996 312 63 8891\nE-mail: psb@adm.gov.kg, oip@adm.gov.kg\nҚирғизистон Республикаси бош прокурори Аида Саляновага\nБишкек ш., Токтоноалиева кўчаси 139\nҚирғизистон Республикаси Омбудсменига (Акыйкатчы)\nБишкек ш., Тыныстанова кўчаси, 120\nТелефонлар: (+996 312)\nҚирғизистон ҳукумати Халқаро маҳбус ёзувчилар кунида журналист ва ҳуқуқ ҳимоячиси Азимжон Асқаровни озод қилмоғи лозим\nБугун 15 ноябрда Халқаро ПЕН Клуби ҳар йилги каби “Халқаро маҳбус ёзувчилар куни”ни нишонлайди. Шу кун муносабати билан Қирғизистон Республикаси Президенти ва бош прокурорини ҳибсда сақланаётган журналист ва ҳуқуқ ҳимоячиси Азимжон Асқаровни озод қилишга чақирамиз.\nАзимжон Асқаров жиноий иши бўйича дастлабки терговлар ва кўп сонли суд мажлислари жараёнида унинг айби исботланмагани учун унга чиқарилган ҳукм бекор қилиниб, зудлик билан озод қилинмоғи лозим деб ҳисоблаймиз. Азимжон Асқаров ўз касбий бурчини бажарганлиги учун жазо сифатида қамалгани ва маҳбусликда қийноқларга солинганлиги бизга яхши маълум. Шунинг учун унинг томонидан қийноқлар ҳақида билдирилаётган барча мурожаатлар холис тергов жараёнида синчиклаб ўрганилиши лозим. Асқаров ҳақ-ҳуқуқлари поймол бўлишида айбдор шахслар Қирғизистон Республикаси қонунчилигида кўзда тутилган жавобгарликка тортилиши, Азимжон Асқаровнинг ўзи эса ноқонуний қамалгани ва қийноқлар учун мутаносиб товон олиши лозим. Бишкек шаҳри Октябрь район судининг 2014 йил 30 апрелдаги ҳуқуқ ҳимоячиси ва журналист Азимжон Асқаровнинг жиноий ишини қайта кўриб чиқиш ҳақидаги қарори мавжудлиги инобатга олинса, бизнинг мазкур талабларимиз қанчалик ўринли эканини англаш мумкин.\n64 ёшли Азимжон Асқаров асосан Қирғизистоннинг Жалолобод области ҳудудида журналист ва ҳуқуқ ҳимоячиси сифатида фаолият юритган. Ўз фаолияти давомида маҳаллий милициянинг криминал фаолиятга алоқадорлигига оид ўз журналистик текширувларини олиб борган. Бунинг натижаси ўлароқ бир қанча маҳаллий милия ходимлари ишдан бўшатилган.\nАзимжон Асқаров 2010 йил 16 июнда, Қирғизистон жанубидаги фожиавий июнь воқеаларидан кейиноқ қамоққа олинган. Уни июнь воқеалари жараёнида оммавий тартибсизликлар ташкил қилишда ва маҳаллий милиция зобитини ўлдиришда шерикликда айблашган. 2010 йил 15 сентябрда Асқаров умрбод қамоқ жазосига ҳукм қилинган. 2010 йил 16 июнда ҳибсга олинган пайтдан бери Азимжон Асқаров ўзини асоссиз айблашганини таъкидлаб келади. Аксинча, унинг ўзи 2010 йилги июнь воқеалари жараёнида оммавий инсон ҳуқуқлари бузилишларини ўрганган ва қайд қилган, жумладан, ўз фотоаппаратидан фойдаланиб ўзбек аҳолиси каби қирғиз аҳолисига нисбатан қонун бузилишларини ҳужжатлаштирганини айтган. Шунингдек, унинг қайд қилишича, маҳаллий этник ўзбекларга қарши июнь ҳужумларида Қирғизистон милицияси ходимлари ҳам қатнашганини аниқлашга эришган.\nАсқаров ҳибсга олингандан сўнг қийноқлар, хусусан, Қирғизистон ҳуқуқ-тартибот органлари томонидан калтаклаш ва таҳдидлар ҳақида кўп марта шикоят қилган. 2012 йил январда “Шифокорлар инсон ҳуқуқлари учун” халқаро нодавлат ташкилоти вакиллари томонидан ўтказилган мустақил тиббий экспертизада Асқаровнинг саломатлиги кескин ёмонлашгани ва бош мия жароҳатланишининг клиник аломатлари аниқланган. Шунга қарамай, Асқаровнинг қийноқлар ҳақида шикоятлари ўрганилмаган.\n2012 йил охири ва 2013 йил бошида Асқаровнинг адвокатлари 17 нафар бевосита гувоҳдан ҳуқуқ ҳимоячиси ўзига қўйилган жиноятларни содир этмаганлиги ва айбсизлигини тасдиқловчи батафсил кўрсатмалар тўплашди. Ушбу гувоҳликлар 2013 йил 5 майда Қирғизистон бош прокуратураси томонидан Азимжон Асқаровнинг жиноий иши бўйича такрорий тергов ўтказиш учун алоҳида комиссия тузилишига туртки берди. Бироқ 2014 йил 5 февралда комиссия Асқаров жиноий ишини қайта кўриб чиқишга асослар йўқлиги ҳақида асоссиз хулосага келди.\n2014 йил 30 апрелда Бишкек шаҳри Октябрь район суди Асқаровнинг жиноий ишини қайта кўриб чиқишни рад этиш ҳақида бош прокуратуранинг қарорини бекор қилиш бўйича Асқаровнинг адвокатлари аризасини кўриб чиқди ва Азимжон Асқаров иши бўйича терговни қайта ўтказиш ҳақида қарор қабул қилди. Лекин 2014 йил 16 июнда Бишкек шаҳар суди Октябрь район судининг қарорини бекор қилди. Шундан сўнг Асқаровнинг адвокатлари Қирғизистон Олий судига шикоят қилишди.\n2014 йил 3 сентябрда Қирғизистон Олий суди Асқаров шикоятини рад қилиб, Бишкек шаҳар судининг қарорини ўз кучида қолдирди. Қайд қилиш керакки, 3 сентябрь кунги Олий суднинг суд мажлиси жараёнида суд залида бўлган фуқаро кийимидаги номаълум шахс жисмоний жазоланишини айтиб Асқаров адвокатига таҳдид қилган.\nАзимжон Асқаров 2010 йилги июнь воқеаларига милиция ходимлари ва сиёсатчилар алоқадорлигини исботловчи жуда кўп маълумотларга эга бўлгани учун Қирғизистон ҳукумати унинг иши қайта кўриб чиқилишини хоҳламайди деган тахминлар мавжуд. Шу каби шубҳаларга барҳам бериш ва адолатни тиклаш учун Қирғизистон ҳукумати зудлик билан Азимжон Асқаровни озод қилиши лозим.


БМТ Тараққиёт Дастурининг 50-йиллиги муносабати билан Стефан Приснернинг нутқи\n03-03-2016, БМТ ТД\nАссалому алайкум, ҳурматли ҳамкорлар ва дўстлар! Биз билан биргаликда БМТ Тараққиёт Дастурининг 50-йиллигини нишонлаётганингиздан миннатдормиз.\nМана шундай самимий учрашув ва маззали палов тортилган дастурхон, менимча, БМТ ТДнинг Ўзбекистондаги ҳамкорлари билан изчил фаолияти ва ҳамкорлигидан далолат бериб турибти.Бир неча ой аввал БМТнинг 70-йиллигини нишонладик. БМТ ташкил топганидан сўнг, орадан 20 йил ўтиб, тараққиёт дастурларини молиялаштириш мақсадида, Маҳсус жамғарма ва Кенгайтирилган техник кўмак дастурларининг бирлашиши натижасида БМТ ТД шаклланди.\nВақтдаги фарқни ҳисобга олганда, 7 соатдан сўнг, БМТТД ташкил топган кун муносабати билан Нью-Йоркда вазирлар даражасида Бош Ассамлеянинг йиғилиши бўлиб ўтади. БМТ ТД Администратори Хелен Кларк Тошкентда ўтказилаётган ушбу тадбирдан жуда мамнун. Чунки, бу мамлакат Хелен хоним учун алоҳида аҳамиятга эга.\nСўнгги 50 йил давомида БМТ ТД тараққиётга алоқадор музокараларнинг етакчиларидан бўлиб келаяпти (инсон ресурсларини ривожлантириш, Мингйиллик ривожланиш мақсадлари, Барқарор тараққиёт мақсадлари). Ташкилот шунингдек, мамлакатларга ислоҳотларни жорий этиш ва БМТ тараққиёт тизимини мувофиқлаштиришда кўмаклашиш бўйича энг олд ўринларда.\nБиз Ўзбекистон хукумати, ННТ ва фуқаролар билан 23 йил аввал ўрнатилган яқин ҳамда самарали муносабат билан фаҳрланамиз. Шу муносабат билан бугун мен иккита муҳим жиҳатни алоҳида эътироф этиб ўтмоқчиман.\nБиринчиси - биз қай йўналишда бўлмасин, иқтисодий ривожланишни бошқариш соҳасидами, ижтимоий ҳимоя ёҳуд атроф-муҳитни муҳофаза қилиш соҳасими, эришган натижаларимиз билан алоҳида фаҳрланамиз.\nИжозат берсангиз, Олий суд билан биргаликда ишлаб чиқилган “Э-Суд”, ВМ ҳамкорлигидаги “Ягона ойна”, Ташқи иқтисодий алоқалар, инвестициялар ва савдо вазирлиги ҳамда ССП билан ишбилармонлик муҳитини янада яхшилаш борасида олиб борилган фаолият, шунингдек, Меҳнат ва ахолини ижтимоий муҳофаза қилиш Вазирлиги билан “Кексаларни эъзозлаш йили” доирасида амалга оширилган улкан ишларни, ССВ билан ОИВ/ОИТСга қарши, иқтисодиёт Вазирлиги билан ҳамкорликда энергосамарадорликни таъминлаш бўйича амалга оширилган лойиҳаларни мисол тариқасида айтиб ўтсам.\nАйни дамда кўп сонли шерикларимиз билан 30дан зиёд лойиҳалар амалга оширилмоқда. Бу йил ҳам 17 миллион доллар миқдорида грант маблағларини тақдим этишни режалаштираяпмиз. Албатта, маблағ кўп нарсани ҳал қилади, аммо, ғоялар трансфери унданда муҳимроқ.\nИккинчи энг муҳим жиҳат шундан иборатки, эришилган барча натижалар - сизники. Хукуматнинг етакчилиги ва ҳамкорларимизнинг ёрдамисиз уларга эришиб бўлмасди. Фурсатдан фойдаланиб, мана шундай самарага эришимизда ёрдам берган барча ҳамкорларимизга, яъни- ҳукуматга, донорларга, БМТ агентликларига, шунингдек, нодавлат ташкилотларга миннатдорлик билдираман.\nШунингдек, мамлакат ва хукуматнинг муваффақиятга эришиши йўлида садоқат билан фаолият олиб борган БМТ ТДнинг меҳнаткаш ва иқтидорли ходимларига эҳтиромимни изҳор этаман.\nҲурматли дўстлар, хонимлар ва жаноблар,\nБиз Ўзбекистон ҳукуматининг тараққиётни ўз манфаатларига мувофиқ тарзда кўраётганлигини қўллаб-қувватлаймиз ва ҳамкорлик алоқаларимиз давомли ҳамда мустаҳкам бўлишига умид қиламиз. Мен мана шу қадаҳни ушбу юртнинг барча соҳалардаги муваффақиятли тараққиёти ва шерикларимиз билан конструктив ҳамкорлик учун кўтармоқчиман.


Coca-Cola компанияси 4 минг иш ўрни қисқаришига олиб келадиган ўзгаришлар ҳақида эълон қилди. Қисқартиришлар биринчи навбатда компаниянинг АҚШ, Канада ва Пуэрто-Рикодаги корхоналарини қамраб олади.\nЎзгаришлар натижасида компания бизнеси ҳозиргидек 17 та эмас, балки 4 та географик сегмент доирасида 9 та янги бўлимга бўлинади. Натижада компания операцияларни оптималлаштиради, бир-бирини такрорловчи вазифаларни бартараф этади.\nКомпания, шунингдек, ишлаб чиқарадиган маҳсулотлари миқдорини оптималлаштириб, эътиборни истеъмол талаби нуқтайи назаридан энг яхши салоҳиятга эга 5 та асосий тоифага қаратмоқчи. Булар: Coca-Cola ичимлиги, турли таъмли газланган ичимликлар, сув, спорт ичимликлари, қаҳва ва чой, шарбатлар ва сут.\n“Биз ўзгариш сари кўп йиллик йўлни босиб ўтдик. Режаларимизнинг амалга оширилиши ташкилотда, жумладан ходимлар тузилмасидаги ўзгаришларга олиб келади”, деб айтган компания директорлар кенгаши раиси ва бош директори Жеймс Куинси.\nКомпания кучлар ва ходимларини қайта тақсимлашни режалаштирмоқда. Бу эса ўз ортидан ходимларнинг ихтиёрий ва мажбурий бўшатилишига олиб келади. Ихтиёрий равишда бўшаш дастурида компенсация олиш имкони кўзда тутилган.\nЎзгаришлар дастлаб 4 минг ходимни қамраб олади, кейинроқ дастур бошқа давлатларда ҳам ишга туширилади.\nКомпаниянинг ходимларни қисқартириш билан боғлиқ харажатлари 350 млн доллардан 550 млн долларгачани ташкил қилади.


Навбатдаги ғалаба – Сурхон тонги\nБош саҳифа / Спорт / Навбатдаги ғалаба\nОктябр 20, 2017\tСпорт Изоҳ қолдириш 581 Кўрилди\nТермизнинг “Сурхон” футбол клуби аъзолари биринчи лига жамоалари баҳсида юқори ўринларда турибди. Навбатдаги турда вакилларимиз ўз майдонида Бухоронинг “Нурафшон” жамоасини қабул қилишди. Ўтган турда мағлубиятга учраган майдон эгалари бу гал фақат ғалаба қозониш учун интилдилар. Ҳамжиҳатлик бесамар кетмади. Дастлаб Санжар Баротов, сўнгра Фарҳод Ҳайдаров томонидан киритилган икки тўп термизликларга ғалаба келтирди.\nФутболчиларимиз энди сафар учрашувларига боради. 21 октябрь куни Андижоннинг “Уздонжу” жамоаси меҳмони бўлишса, 24 октябрь куни лига пешқадами “Цементчи” футболчилари билан майдонга тушадилар.\nОлдинги Ўзликка путур етмасин\nКейинги Миллат кўзгуси\nЎзимизни қачон топамиз?…


Ўзбекистонда бир қатор карантин чекловлари бекор қилинди\nЎзбекистон коронавирусга қарши бир қатор чекловларни бекор қилди\n16 Mart 10:02 COVID-19\nCOVID-19 КАРАНТИН КОРОНАВИРУС МАХСУС КОМИССИЯ\n15-март куни Ўзбекистонда коронавирусга қарши курашиш бўйича махсус республика комиссияси янги қарорини эълон қилди.\nҚарор хорижий давлатлар билан сайёҳлик оқимини имкон қадар тезроқ тиклаш мақсадида қабул қилинган.\nҲужжатга кўра, 16-мартдан коронавирус инфекцияси учун эмлаш сертификати билан ПЦР текшируви ўтказилмаган барча шахслар киришига рухсат этилади.\nПаспорт/эмлаш сертификатлари бўлмаган тақдирда, кирувчи шахс 72 соатдан кўп бўлмаган муддатда салбий ПЦР тести (электрон QR-код билан) натижаларига эга бoлиши ёки Ўзбекистон республикаси ҳудудига келганида экспресс-тестдан ўтиши керак.\nҚозоғистон фуқаролари ва Ўзбекистон фуқароларининг Ўзбекистон Республикасининг Қозоғистон Республикаси билан чегарасидаги барча ер усти ўтказиш пунктлари орқали эркин ўтишига қўйилган барча чекловлар олиб ташланди.\nБундан ташқари, Ўзбекистон Республикасининг Тожикистон Республикаси билан чегарасидаги ер усти ўтказиш пунктлари орқали барча шахсларнинг ҳаракатланишига қўйилган вақтинчалик чекловлар бекор қилинмоқда. Барча чегара пунктларини қайта очиш чоралари кўрилмоқда.\nШунингдек, хорижий фуқаролар учун электрон визалар (е-visa) бериш тизими фаолияти тикланди.\nҲужжатда айтилишича, Ташқи ишлар вазирлигининг ишончли алоқа канали – хорижлик сайёҳларга сифатли хизмат кўрсатиш бўйича call-маркази фаолияти таъминланади.\nЧехияда “Делта” штаммининг янги варианти топилди\nГрузия COVID-паспортларини самарасизлиги сабабли бекор қилди


Ўзбек мухолифати тарихидан лавҳалар (13) « Ўзбекистон Халқ Ҳаракати\nЎзбек мухолифати тарихидан лавҳалар (13)\n19 May 2012 - 7:50\nМухолифат ичидаги муаммолар\nАйтиш керакки, бу муаммолар фақат “лидерлар” ўртасида кузатилади. Аслида “Эрк” ва “Бирлик” ўртасида ҳеч бир муаммо бўлмаган. Бу иккала ташкилотнинг оддий аъзолари Ўзбекистондаги барча демократик акцияларда биргаликда ҳаракат қилиб келишган.\nЗиддиятли муаммолар эса чет элда муҳолифат учун чигал вазиятларда юзага келган. Масалан, Прагада Муҳаммад Солиҳни Ўзбекистонга топшириш ёки топширмаслик масаласи ҳал бўлаётганида, “Бирлик” сайти қўллаб- қувватлаш ўрнига, унга қарши туҳматларни тарқатди. Солиҳга бўлган суиқасд фош қилинганида, “Бирлик” сайти бутун кучини бу нарса “Эрк” томонидан тарқатилган ёлғон хабар эканини “исботлашга” уринди. Бир сўз билан айтганда бир ҳовуч кимсалар, Интернет ёрдамида қувғиндаги муҳолифатнинг бирлашишига тўсиқ қўйишга уриниб келишди.\nБу фаолиятдан кўнгли тўлган Ўзбекистондаги режим 2002 йили ҳар галгидай “айримлар”ни ватанга таклиф этди. “Айримлар” дегани ака – ука Пўлатовлар эди.\nАбдуманноп Пўлатов Америка фуқаролигини қабул қилди ва кейинги йилларда режимнинг ҳимоячисига айланди. Бузилган асабини даволатиш учун Туркияга келган акаси Абдураҳим Пўлатов эса бир неча бор қайтиши ҳақида эълон берганига қарамай ҳануз қайтгани йўқ. У АҚШда қолиб, бутун фаолиятини “Эрк” ва унинг лидерини обрўсизлантиришга бағишлашди. (102-бетдаги ловага қаранг).\nБундай фаолиятда қандай мантиқ бўлиши мумкин?\nУнинг ўтмишидан хабардор кишилар ўйлагани каби, бу фақат ҳасад ва кўролмасликми? Мен эса бундай фикрда эмасман.\nМен бундай деб ўйламайман. Пўлатов кетди, аммо унинг қайтишига ҳеч нарса монеълик қилмаётган эди. Ҳукумат унга қарши “Эрк” лидери билан бўлгани каби бирор жиноий иш очгани йўқ. Муҳаммад Солиҳ ва унинг қариндошлари каби Пўлатовнинг мол мулки мусодара этилмади. Солиҳ билан бўлгани каби унинг яқинлари, қариндошларига тазйиқлар ўтказилмади.\nЧет элга келиб бу одам нима иш билан шуғулланди?\nУнинг номини бор йўғи “Ҳаракат” деб номланган ўзининг шахсий журналида “Эрк”ка қарши қайралган мақолалардагина кўриш мумкин холос.Ўзбек оммавий ахборот воситалари 10 йил давомида бирор марта унинг номини тилга олгани йўқ.\nХўш, Пўлатовларнинг фаолиятини қайси тоифага киритиш мумкин?\nБунга том маънодаги жавобни “Бирлик”нинг ахборот нашри ҳисобланмиш “Бирлик” сайтидан топамиз: Пўлатовлар ўзбек ҳуқуқ- тартибот идоралари билан бирга муҳолиф кучларнинг бирлашишига ҳалақит беришдек умумий вазифани бажаришмоқда. “Бирлик” сайтининг асосий материаллари жамоатчилик орасида Ўзбек Муҳолифати обрўсини тўкишга қаратилган. Бу сайтга кўз югуртирган одам маданиятсизлик, масъулиятсизликнинг даражасини кўриб даҳшатга тушади. Расмий саҳифа ҳақорат ва ғийбат, бир -бирини талаш ва доимий дезинформация билан тўлдирилган.\nПўлатов бундан ташқари провокация ва чақимчиликка ҳам ружу қўйган; бу кўпчиликнинг фикри. Бу фикр қуруқ сўздан иборат бўлиб қолмаслиги учун бир мисол келтираман. Аввал, А. Пўлатовнинг “Эврил Турон фожеаси” мақоласидан иқтибос: “…1997 йилнинг 26-29 июлида Анқарада бўладиган “Туркий халқлар ассамблеясига” Шукрулла Мирсаидов ва Мамадали Маҳмудовларни таклиф қиладиган бўлдим. Улар билан шахсан гаплашиш учун Васила Иноятовадан уларни уйига таклиф этишини сўрадим. 29 июл куни (1997 йил. Мух.) менинг архив маълумотларим бўйича Истанбул вақти билан кечки бешда мен Василага қўнғироқ қилдим ва аввал Шукрулло ака билан, кейин Мамадали (Маҳмудов) билан гаплашдим. У (М.Маҳмудов) ҳатто мен билан сўрашмай туриб эҳтирос билан гапира кетди: “Агар Истанбулга келсам, Муҳаммад Солиҳни фош қиламан… у ҳаммани русларга сотмоқчи”. Ўшанда мен бу сўзларнинг маъносини тушунмаган эканман. Амма 16 феврал портлашларидан кейин, Мамадали Маҳмудов қамалган пайтда ҳукумат томонидан олинган фильмда, унинг иқрорини кўриб, мен ҳаммасини тушундим. Англашилдики, мен билан телефондаги сухбатгача (!) у “Эрк” лидери билан кўришган ва Киевда унинг рус шовинисти генерал Лебед билан учрашувидан (!) ва Ўзбекистондаги режимга қарши курашда у билан ҳамкорлик қилиш ниятидан воқиф бўлган. Мамадали шундай машҳур сиёсатчи (Лебед) билан учрашув шунчаки бўлади деб ўйлайдиган анойилардан эмас эди. Бас шундай экан ўша ҳужжатли фильмда акс этган: “Муҳаммад Солиҳни тинглаб туриб, яна қуллик бўларкан-да деб ўйладим…” деган иқрори ҳақиқий эканига шубҳа йўқ. (Харакат № 2 (35) 2002 Март-Апрел, сайт.www.birlik.net).\nАбдураҳим Пулатов, ушбу уйдирмани тўқир экан, ҳатто ҳужжатларга, ҳеч бўлмаса М. Солиҳ ва М. Махмудов учрашувидан далолат берувчи ҳукумат олган ўша фильмга бир зеҳн солиб қараб қўйишни ҳам хаёлига келтирмайди. Бу воқеа Киевда март ва май ойларида Пўлатов ёзаётганидек 1997 йил эмас 1998 йили бўлган эди. Бу учрашув ҳақида жуда кўп Интернет сайтларида мақолалар чоп этилган, ҳатто М. Маҳмудовнинг ўзи ёзган мактуб ҳам бор. Солиҳнинг Лебед билан учрашуви 1998 йилнинг ноябрида Пўлатов ва М.Маҳмудов ўртасидаги суҳбатдан бир ярим йил кейин бўлиб ўтган. Солиҳнинг Лебед билан учрашуви ҳақида “Эрк” газетасининг 1998 йил декабр сонида кўришув жойи ва вақти келтирилган мақола (суратлари билан) бор.\nБу каби иғвогарона мақоладан сўнг М. Маҳмудов турмадан А.Пўлатовга хат йўллайди: “Абдураҳим салом! Мен бу ерда маҳбуслар орасида бир гап эшитдим. Аммо бу гапларни сиз ёзганингизга ишонмадим. Сиз бундай қила олмайсиз, чунки бунга виждонингиз йўл қўймайди. Ҳа, биз Шукрулло ака (Мирсаитов) билан учрашдик. Василанинг уйига бордик. Хонада иккита қора телефон борлигини аниқ эслайман. Ҳонтахта атрофида ўтирдик… Васила чой ва бир нечта манти олиб келди. На мен, на Шукрулло ака Муҳаммад Солиҳ ҳақида гапирганимиз йўқ. Ҳеч ким қўнғироқ ҳам қилгани йўқ. Сиз бўлсангиз “Мен М. билан гаплашдим у Муҳаммад Солиҳни ёмонлади”… деб ёзибсиз. Мен бу сўзларни сиз ёзганингизга ишонмайман. Балки, Васила… Аммо у бизнинг суҳбатимизга қўшилмади, уйга кириб – чиқиб турди.\nМуҳаммад Солиҳ билан Лебед дўстлашадими ёки йўқми, бу унинг иши. Муҳаммад Солиҳ билан биз узоқ йиллардан бери дўстмиз. Бу каби сассиқ ғийбат эркакнинг иши эмас. Мен хонада Одил Ёқубов бўлганини эсламайман. Аммо Солиҳнинг бу гапларни айтганига ишонмайман. Агар у гапирса одамнинг юзига гапиради, орқасидан эмас. Балки бу унинг кучли шахс эканидандир. У ўзининг шарттакилиги одамга ёқадими, ёқмайдими ўйлаб ўтирмайди. Аммо чақимчилик унга бегона. Мен сиз ҳақингиздаям шундай деб ўйлайман. (А. Пўлатовга ва Би Би Си га, Эврил, 29 июнь 2002 йил)”.\nКўраяпсизки, М. Маҳмудов мактуби сўнгида дипломатик бир тарзда Пўлатовни ғийбат ва чақимчилик қилмасликка чақирмоқда. Пўлатов эса айни чақимчиликни касб қилган. Бу ҳам етмагандай унинг гаплари ёлғон ва туҳматга асосланган. У бир томондан Маҳмудовга айтмаган гапни айтди деб, Муҳаммад Солиҳга эса қилмаган ишини қилди деб туҳмат қилмоқда. Бу одам бугунги кунда аъзолари аҳоли орасида ўз дастурларини эркин тарғиб қилаётган ва ўз йиғилишларини ҳеч қандай монеъликларсиз олиб бораётган сиёсий ташкилот раҳбари ҳисобланади. Айни пайтда эса “Эрк” аъзоларига ҳатто чойхонада ҳам йиғилишга рухсат этилмаётир. Пўлатов фаолиятининг “Бирлик”ка нисбатан Каримов режими бағрикенглиги билан алоқаси борми? Бу борада ҳеч қандай шубҳага ўрин йўқ.\nАфсуски, “Бирлик” сайти фаолиятида “Америка овози” ходими Жаҳонгир Муҳаммад жуда катта рол ўйнади. “Эрк” ка қарши асосий материалларни ва буҳтонларни тайёрлаган ҳам шу одамдир. “Ҳаракат” журналини ташкил этган ва нашрга тайёрлаган ҳам у эди. “Совет Ўзбекистони” газетаси собиқ мухбири бўлган Маматов, ўтмишдаги порахўрликлари ва Самарқанддаги жиноятчилар тўдаси билан яқинлиги билан танилган эди. У жамоа хўжаликлари раисларидан фош этувчи мақола ёзиш билан шантаж қилиб катта пуллар ундирган. Бир гал у жиноят гуруҳи бошлиғи Пардага фелеъетонни чоп этмаслик ҳақида берган ваъдасини бажармайди, натижада ўртада жанжал чиқади. Парда ундан ўз пулларини қайтариб беришини сўрайди, Маматов пулни қайтариб бермаслик мақсадида уни милицияга чақади. Натижада Пардани қамашади. Парда бир йилдан сўнг (1992) турмадан чиқади ва ўзи қурдириб берган Маматовнинг уйини ёқиб юборади. Маматов жиноий тўда бошлиғи қўлида ўлимдан омон қолиш учун олдин Бокуга, у ердан эса Туркияга қочади.\nШуни айтиш керакки, Муҳаммад Солиҳ “Бирлик”даги буҳтонларга ҳеч қачон жавоб бермади. Фақат, яқинда “Эрк” сайтида кичик бир мақола пайдо бўлди, уни атрофда бўлаётган воқеаларга Солиҳнинг жавоби сифатида қабул қилиш мумкин.


Ереванда ўзгариш йўқ. Шаҳарда тун осуда ўтди\n10:08 / 18.07.2016\n17 июль оқшомида Ереванда жиддий воқеалар содир бўлмади ва тун осуда ўтди. Бу ҳақда полиция маълумотига асосланиб, ТАСС агентлиги хабар тарқатди.\nЕреван жанубидаги Эребуни туманида жойлашган полиция патруль-пост хизмати полки қуролли шахслар гуруҳи томонидан қўлга олинганидан 1 кун ўтди. Арманистон пойтахтидаги Мовсес Хоренаци кўчаси полиция машиналари, зирҳли машиналар ва ҳарбий юк машиналари билан бекитиб қўйилган.\n17 июль куни тонгида, маҳаллий вақт билан соат 04:00да мухолифатдаги радикалларнинг 30 кишилик гуруҳи полиция патруль-пост хизмати полки дарвозасини бузиб кириб, бинони эгаллаб олди ва унинг ичидаги хизматчиларни гаровга олди. Ҳужум вақтида полк бошлиғи ўринбосари, полковник Артур Ваноян ҳалок бўлган ва 2 киши жароҳатланган.\nҚуролли гуруҳ мухолиф сиёсатчи, «Янги Арманистон» жамоат қутқарув жабҳаси етакчиси Жирайр Сефилянни ҳибсдан озод этишни ҳамда ҳукумат истеъфосини талаб қилди. Сефилян 26 июнь куни ҳибс қилинганди. Тергов давомида у ўз тарафдорлари билан Еревандаги телекоммуникация бинолари, хусусан телеминорани қўлга олишни режалаштиргани маълум бўлган.\nАрманистон МХХ юқори лавозимли ҳарбийлар бу гуруҳ билан гаровдагиларни озод этиш бўйича музокаралар олиб борилаётганини маълум қилган. Дастлаб 8 киши гаровда тутиб турилгани маълум бўлганди. Кейинчалик махсус амалиёт орқали 2 киши озод этилди. Айни вақтгача 6 киши гаровда қолмоқда.\nЭребуни Ереваннинг энг аҳоли зич яшайдиган туманларидан бири ҳисобланади. Полк ўрнашган ҳудуд яқинида Эребуни полиция бўлими, туман биринчи инстанция суди ҳамда маҳбусларни вақтинчалик сақлаш муассасаси бинолари жойлашган.\nТуманда яшовчи аҳоли вакилларининг гувоҳлик беришича, эрталаб маҳаллий вақт билан 05:00 да ўқ овозлари ва портлашлар эшитилган. Томларга снайперлар жойлаштирилган.


Австрияда исломофобия ва ксенофобияга асосланган жиноятлар кўпаймоқда\n20:59 / 05.06.2017\nАвстрияда ксенофобия ва исломофобияга асосланган жиноятлар сони ўсиб бормоқда. Бу ҳақида "Анадолу" агентлиги хабар берди.\nМамлакатда мусулмонларнинг муқаддас Рамазон ойи арафасида исломофобия белгилари яққол кўзга ташлана бошлади.\nБир ҳафта давомида мамлакатдаги икки масжид ҳамда Венадаги Австрия Ислом диний ҳамжамияти деворида номақбул мазмундаги ёзувлар пайдо бўлди. Бундан ташқари, Тироль шаҳри масжидига жума намозидан сўнг чўчқа калласи ташлаб кетилди. Шу кунларда ҳижоб кийган аёллар ҳам ҳақоратлар ва жисмоний босимга йўлиқишмоқда. Буларнинг барчаси Австриядаги мусулмонларга нисбатан бетоқатлик кўламининг ўсишидан далолат беради.\nБундан ташқари, май ойининг бошида Австрия парламенти томонидан қабул қилинган аёлларнинг жамоат жойларда ниқобда юришини тақиқловчи қонун лойиҳаси ҳам хавотирга сабаб бўлмоқда.\nАвстриядаги Ислом диний ҳамжамияти раҳбари Иброҳим Олгун "Анадолу"га Австрия мусулмонлари Рамазон ойини тинчлик, хотиржамликда ўтказишни исташи, бироқ мамлакатдаги беш ислом ташкилотига бўлган муносабат уларда хавотир уйғотаётгани ҳақида айтган.\nОлгуннинг сўзларига кўра, радикалларнинг акциялари мусулмонларга нисбатан ёвларча муносабатнинг ўсаётганидан далолат бермоқда.\nДиний ташкилот раҳбари шунингдек мамлакатдаги вазиятни инкор этаётган Австрия ҳуқуқ-тартибот органлари ва сиёсатчиларнинг позициясидан ташвишда эканини билдирган.\nАвстрия исломофобия ксенофобия жиноятлар\nПольша муфтийси мамлакатдаги адоват ва бидъатлардан ташвиш билдирди


Қирғизистон гендер тенглиги рейтингида АҚШни ортда қолдирди | ҚИРҒИЗИСТОН ЯНГИЛИКЛАРИ\nҚирғизистон гендер тенглиги рейтингида АҚШни ортда қолдирди\nАҚШ давлатлардаги жинслар тенглиги рейтингида Қирғизистондан бир поғона паст ўринни эгаллади. Қирғизистондаги аёллар ҳуқуқи учун курашувчи ташкилотлар қонун барча жинс вакилларига тенг ҳуқуқ бергани билан, халқ орасида маиший дискриминация борлиги айтишмоқда.\nҲуқуқни ҳимоя қилувчи ташкилот «Соушл Уотч» индексига кўра, Қирғизистондан 0,01 озроқ балл тўплашга эришган АҚШ 50 ўринга лойиқ топилган.\nҚирғизистон 0,73 балл эгаллаб 168 мамлакат ичида 44-чи поғонадан жой олди. Ташкилот рейтингига мувофиқ, ўртача халқаро рейтинг 0,56 баллни тузади.\nАҚШ икки ўлчов — иқтисодий фаоллик ҳамда аёллар ҳуқуқ ҳамда имкониятларини кенгайтириш бўйича Қирғизистондан ортда қолди. Бироқ индексда таълим олишга бўлган имкониятлар бўйича АҚШда аҳвол Қирғизистондан кўра яхшироқ экани кўрсатилган.\n«Маорифда жинслар тенглиги индекси аёллар ҳамда эркакларнинг таълим даражасидаги тафовутларга қарайди. Иқтисодий фаоллик эса жинсларнинг ишга ўрнашиш ҳамда даромаддаги фарқини ўз ичига олади. Аёллар ҳуқуқ ҳамда имкониятларининг кенглиги уларнинг юқори лавозимлар — парламент, бошқарувчи органларда кўрсатилганини ҳисобга олган», — дея ҳисоботга аниқлик киритади «Соушл Уотч».\nМарказий Осиё давлатлари ичида Қирғизистон қўшни Қозоғистондан 0.02 балл озроқ жамлаб иккинчи ўринни эгаллади.\nАйни пайтда, Марказий Осиё минтақаси рейтингда Африка, Жанубий Осиёни ортда қолдириб, Жанубий ҳамда Шимолий Америкага, Европа ва Шарқий Осиёга ўринни бой берди.\n«Соушл Уотч» — дунёдаги фақирлик ҳамда жинсий тенгликни кузатиб борувчи Америка ташкилоти.\nҚирғизистондаги жинслар тенглиги\n«Центр помощи женщинам» маркази вакили Токчугуль Шайдуллаеванинг айтишича, Қирғизистонда гендер тенглиги ҳуқуқ базаси «жуда яхши ривожланган».\nУнинг сўзларига кўра, таълим олишга бўлган имкониятлардаги муаммолар қишлоқ жойларида бор, лекин бу жинсий камситишдан эмас, балки қашшоқликдан келиб чиқади.\n«Аёлллар ҳеч бир муаммосиз маориф тизимида таълим олишлари мумкин. Гендер тенгсизлиги муаммоси бизда йўқ», — деди Шайдуллаева.\nАйни пайтда, Қирғизистонда даромад олиш даражаси бўйича аёллар эркаклардан ортда бораётганини, аёллар эркаклар олаётган маошнинг 67 фоизини олишларини айтади марказ ходими.\nҚирғизистон омбудсмени институти қошидаги оиладаги зўравонлик ҳамда жинсий дискриминация бўлимининг таҳлил ҳамда мониторинг сектори бошчиси Гулмира Сарбашева сўзларига кўра, мамлакатда аёллар ҳуқуқлари «барқарор» қолмоқда.\n«Иқтисодий фаоллик даражаси бугунги кунда ўрта ҳамда кичик бизнес билан аёлларнинг аксар қисми машғул эканини кўрсатмоқда. Бироқ ривожланган, катта бизнесда уларни кўриш қийин, чунки уларда ривожланиш учун шунчаки иқтисодий имкониятлар йўқ», –дейди Сарбашева.\nОмбудсмен институти ходими сўзларига кўра, АҚШ ҳамда Европа мамлакатларидан фарқли ўлароқ Қирғизистонда аёлларнинг юқори лавозимларда ишлаш имкониятлари чегараланган.\n«Ҳокимлар ўртасида бирорта аёлнинг йўқлиги ҳеч кимга сир эмас. Губернаторлар орасида ҳам аёллар йўқ», – дейди Гулмира.\nҚирғизистон Омбудсмени Турсунбек Акун ишга олиш пайтида жинсий дискриминациялар кузатилишини қўшиб ўтди.\n«Бошқарувчилар, директорлар ишга олиш пайтида қизларнинг ташқи қиёфасига, ёшига қарайдилар. Тажриба, таълимга эса унча эътибор бермайдилар», —дейди Омбусмен.\nАввалги мақолаҚоракўл: Марказий сайлов комиссияси уч участкалардаги сайлов натижаларидан «шубҳаланмоқда»


21:10 / 15.11.2017\nХитойнинг шарқидаги Аньхой вилоятида 30 дан кўпроқ машина иштирокидаги йўл-транспорт ҳодисасида 18 киши ҳалок бўлди, 21 киши жароҳат олди. Бу ҳақда Хитой марказий телевидениеси маълум қилди.\nЖароҳатланганлар шифохоналарга етказилган, улардан 11 нафари оғир аҳволда қолмоқда.\nМаълум қилинишича, автоҳалокат 15 ноябрь соат 7:50лар атрофида Фуян ва Хэфэй шаҳарларини боғловчи тезкор трассада юз берган. Тўқнашув оқибатида бир нечта машина ёниб кетган. Воқеа жойида ўт ўчирувчилар, қутқарувчилар, ҳуқуқ-тартибот идоралари ходимлари иш олиб борган.\nЙТҲнинг сабаблари аниқлаштирилмоқда. Дастлабки маълумотларга кўра, автоҳалокатга қуюқ туман сабаб бўлган. Бунинг оқибатида кўриниш даражаси тушиб кетган. Бу эса бир нечта кичик тўқнашувларга олиб келган ва катта тезликда келаётган машиналар бирин-кетин бир-бирига урила бошлаган. Ушбу ЙТҲ 3-4 километрлик тирбандлик ҳосил бўлишига сабаб бўлган.


Ўзбекистон пиёзининг экспорт мавсуми тугашига бир неча ҳафта қолди • EastFruit\nБош саҳифа › Янгиликлар › Ўзбекистон пиёзининг экспорт мавсуми тугашига бир неча ҳафта қолди\nЎзбекистон пиёзининг экспорт мавсуми тугашига бир неча ҳафта қолди\nМуаллиф: EastFruit 3 Июл 21 3 Июл 21 044\nEastFruit мутахассисларининг фикрига кўра, 2021 йилги мавсум Ўзбекистон пиёз етиштирувчилари ва экспортёрлари учун муваффақиятли кечди ва у яқин ҳафталарда якунига етади. Нима учун бу мавсумни муваффақиятли деб ҳисоблаш мумкин ва унинг якунланиши билан боғлиқ қандай аломатлар кузатилмоқда?\nОдатда, июль ойида пиёзни Ўзбекистондан ташқи бозорларга етказиб бериш мавсуми тугайди ва статистика буни тасдиқлайди. Сўнгги 8 йил ичида экспорт мавсуми август ойигача давом этган ягона истисно – 2018 йил эди. Бироқ, 2021 йилги мавсумда Россия пиёз бозоридаги ҳозирги вазият 2021 йил истисно бўлмаслигини кўрсатмоқда.\nУшбу маҳсулотни етиштирувчи Ўзбекистон деҳқонлари ва экспортёрлари учун эртаги пиёзни ташқи бозорларга экспорт қилишнинг 2021 йилги мавсуми муваффақиятли бошланди. Ўзбекистонда эртаги қишки пиёзнинг биринчи йирик партиялари улгуржи бозорларга апрель ойининг биринчи ўн кунлигида чиқди. Худди шу ойда Россияда ўтган йилги ҳосилнинг юқори сифатли пиёз етишмовчилиги юзага келди. Маҳаллий пиёз сегментидаги вазият ёмонлашиб, фермерлар ўз маҳсулотларининг утилизациясига харажат қилмаслик учун уларни қайта ишлашга рамзий нархда – 1 рубл/кг (0,014 доллар)дан беришга тайёр эди. Бозорнинг асосий иштирокчилари бу ҳолатни ўтган йилги пиёзнинг сифати пастлиги ва ҳосилда нокондицион маҳсулотлар улуши катта экани билан боғлашди. Бу 2020 йилда нам пиёзни сақлаш билан боғлиқ, чунки йиғим-терим пайтида мамлакатнинг аксарият қисмида узоқ муддатли ёмғирлар кузатилган.\nРоссия супермаркетлар тармоқлари маҳаллий пиёз сифатсизлиги сабаб, уни сотиб олишни сезиларли даражада камайтирди. Улар Марказий Осиё мамлакатларидан янги ҳосилнинг юқори сифатли маҳсулотлари етказиб берилишини кутди. Шундай қилиб, ушбу минтақа мамлакатларининг пиёз етиштирувчилари учун Россия бозорига экспорт мавсуми жуда муваффақиятли бошланди.\nБу йил Россияда қишки пиёз ҳосилини йиғиб олиш мавсуми 2020 йилга нисбатан деярли 2 ҳафта кеч бошланди, мамлакат жанубида қишки пиёз июнь ойи бошларида йиғиб олина бошланди. Ўз навбатида, бу Марказий Осиёдан Россия бозорига пиёз экспорти мавсумини яна икки ҳафтага узайтирди. 2021 йилги мавсумда Россияда маҳаллий қишки пиёзнинг бошланғич нархи 2020 йилга нисбатан ўртача 13 фоиз паст бўлишига қарамай (бу, дарвоқе, Марказий Осиёдан олиб кириладиган импорт ҳажми етарлича экани туфайли), Ўзбекистон ва Россияда ўртача улгуржи нархлар фарқи кг учун 20 центдан ортиқни ташкил этди. Бу эса Ўзбекистон экспортёрлари учун Россияга пиёз етказиб беришни давом эттириш имкониятини яратди.\nЎзбекистондан эртаги пиёзни экспорт қилиш, анъанавий ташқи бозорга сотиш учун муваффақиятли мавсумни таъминлаган иккала омил ҳам Россиядаги об-ҳаво шароити билан боғлиқ. Биринчи ҳолат – 2020 йилда пиёзни йиғиш ва сақлаш учун жойлаштириш маҳали давомли ёмғирлар, иккинчи ҳолат – 2021 йилда қишки пиёзни йиғиш мавсуми бошланишининг кечикишидир.\nТабиийки, Россиянинг пиёз бозоридаги вазият 2021 йил июнь ойида ўзгара бошлади. Маҳаллий қишки пиёз таъминоти ўса бориб, нархлар аста-секин пасайди. 2021 йил июнь ойининг охирига келиб, Россия ва Ўзбекистон бозорларидаги ўртача улгуржи нархлар ўртасидаги фарқ кг учун 17 центгача, 2021 йил 3 июлдаги ҳолат бўйича эса кг учун 11 центгача камайди.\nEastFruit мутахассислари сўнгги бир ҳафта ичида Ўзбекистондан экспорт учун пиёз жўнатилиши географиясига эътибор қаратишди. Ва маҳсулотларнинг катта қисми Россиянинг Ўзбекистонга яқинроқ ҳудудларига, РФнинг шимолий қисмига (бу ҳудудларда мева-сабзавотлар нархи мамлакат марказига нисбатан юқоридир) ҳамда Қозоғистонгна жўнатилганини қайд этишмоқда. Ушбу маҳсулот учун логистика харажатларида ҳар бир кг ҳисобига ҳар бир цент унинг таннархида муҳим роль ўйнаганлиги сабаб, Россия бозорида кузатилаётган нархлар пасайиши тенденциясининг Ўзбекистондан пиёз экспорти географиясига таъсирини яққол кўрсатмоқда.\nШу билан бирга, Россиянинг пиёз бозоридаги асосий иштирокчилар эртаги пиёз сегментида нархлар пасайиши тенденцияси давом этишини таъкидлашмоқда. Сабаби, ушбу маҳсулотларнинг бозордаги таъминоти ўсишда давом этяпти, пиёзга талаб эса ошмаяпти. Бу шуни англатадики, пиёзни Ўзбекистондан Россияга жўнатишни давом эттириш ва экспорт иқтисодий маънога эга бўлиши учун Ўзбекистонда улгуржи нархлар пасайиши керак. 2021 йилнинг июнь ойида Ўзбекистонда пиёзнинг ўртача улгуржи нархлари 8 дан 10 центгача бўлганлигини ҳисобга олсак, Ўзбекистонда пиёз нархларининг янада пасайиши учун ушбу нархлар даражасида “захира” кам. Шунингдек, ички бозорни унутмаслик керак, чунки ушбу маҳсулотга ички бозордаги талаб унинг нархларинини сезиларли пасайишига “йўл қўймаслиги” мумкин.\nХуллас, ушбу кузатилаётган аломатларнинг бари яқин бир неча ҳафта ичида Ўзбекистондан Россияга пиёз экспорти мавсуми якунланишини кўрсатмоқда.\nШуни қайд этиш жоизки, Россиядаги об-ҳаво шароити ҳар доим ҳам ўзбекистонлик пиёз етиштирувчилар учун муваффақиятли экспорт мавсумини таъминлай олмайди, чунки, об-ҳаво ўзгаришларини, ёғингарчилик даври ва давомийлигини ҳеч қачон аввалдан аниқ айтиб бўлмаган. Шу боис, EastFruit мутахассислари Ўзбекистонда эртаги пиёз етиштиришни кўпайтириш катта таваккал деб ҳисоблашади. Ўзбекистон пиёзини экспорт бозорларига олиб борадиган йўлдаги қатор муаммолар EastFruitнинг «Ўзбекистон эртаги пиёз етиштиришни кўпайтириб, катта таваккал қилмоқда» сарлавҳали материалида ҳам қайд этилган.\nЭслатиб ўтамиз, 2021 йил июнь ойи охирида ушбу маҳсулот Ўзбекситондан мева-сабзавот маҳсулотларини экспорт қилиш учун транспорт воситаларига сўровлар рейтингида иккинчи ўринни эгаллади: транспорт сўровларининг тахминан 15 фоизи пиёз экспорти улушига тўғри келди.\nМарказий ОсиёнархларпиёзРоссияЎзбекистонэкспортэртаги пиёз


Олмалиқ ҳокимининг Тошкентда соатига 150 км тезликда машина ҳайдаган ўғли жаримага тортилди. У икки йилда 16 марта қоида бузган - Daryo\n11:37, 01.10.2020 35192\nОлмалиқ ҳокимининг Тошкентда соатига 150 км тезликда машина ҳайдаган ўғли жаримага тортилди. У икки йилда 16 марта қоида бузган\nИжтимоий тармоқларда йўл ҳаракати қоидаларини бузган ҳайдовчининг TikTok аккаунти скриншот ва видеоёзувлари тарқалди.\nТошкент шаҳар ИИББнинг маълум қилинишича, Tracker русумли автомобиль ҳайдовчиси (давлат рақами 01 К 550 ХА) – 20 ёшли Исмоилов Дилшод Усмон ўғли Чилонзор тумани Бунёдкор кўчасида авариявий ҳолатни юзага келтиргани сабабли (видеога туширилган ҳолат) Ўзбекистон Маъмурий жавобгарлик тўғрисидаги кодексининг 128-5 моддаси (транспорт воситалари ҳайдовчиларининг халақит бериши ёки авария ҳолатини юзага келтириш) иккинчи қисмига мувофиқ жаримага тортилди. Унинг автомобили жарима майдончасига жойлаштирилди.\nЙўл ҳаракати хавфсизлиги бош бошқармасининг маълумотларига кўра, мазкур ҳайдовчи 2019 йилда 8 та ҳуқуқбузарлик содир этганлиги қайд этилган (транспорт воситалари ҳайдовчиларининг белгиланган ҳаракат тезлигини ошириб юбориши), 2020 йилда ҳам у томондан содир этилган ҳуқуқбузарликлар сони 8 тани ташкил этмоқда (худди ўша модда бўйича, шулардан тўрттасининг жаримаси тўланган).\nИжтимоий тармоқларда жаримага тортилган ҳайдовчи Тошкент вилояти Олмалиқ шаҳри ҳокими – Усмон Исмоилович Ҳакимовнинг ўғли экани маълум қилинди. Видеода у автомобилни камида 150 километр соат тезликда бошқарганини кўриш мумкин.\nАввалроқ Олмалиқ ҳокими ўғлининг бу ҳаракатлари юзасидан изоҳ бериб чиққанди. Унга кўра, Олмалиқ шаҳар ҳокими Усмон Раҳимов видеодаги ҳайдовчи унинг фарзанди эканини тасдиқлаган, аммо тармоққа жойланган бу видеоларга «анча вақт бўлган»ини айтган.\n«Ўшанда у бунинг учун жаримага тортилганди. Тезликни оширгани учун мен унга рулга ўтиришни тақиқладим. У 3-4 ойдан буён автомобиль бошқармаяпти», – деганди ҳоким.\nШунингдек, у ижтимоий тармоқларида қоида бузгани учун тузилган баённомалар суратини жойлаб борган.\nФото: Telegram / Эффект Макаренко\nҚорақалпоғистонда тўй сайлида гуруҳ бўлиб ҳаракат қилган 9 та автомобиль жарима майдончасига жойлаштирилди\nҚашқадарёда машина давлат рақами белгиси ўрнига «Юсуф» дея исмини ёзиб олган ҳайдовчи жаримага тортилди (видео)\n07:17, 25.09.2021 144452\n08:10, 23.09.2021 102585\n08:02, 26.09.2021 76234\n22:51 Бугун 2205\n22:48 Бугун 3693\nШавкат Мирзиёев Чирчиқдаги «Кимёгарлар» маданият саройига ташрифидан сўнг Тошкент вилоятига сафарини якунлади\n22:32 Бугун 2491\nОЧЛ. «Ан-Насср» БАА клубини мағлуб этиб, ярим финалга йўл олди, Машариповдан дубль ва ассист\n22:16 Бугун 3299\nШавкат Мирзиёев Чирчиқнинг «Ифтихор» маҳалласидаги ўзгаришларни кўздан кечирди\n22:28, 14.10.2021 77795\n07:34, 15.10.2021 65779\n13:18, 15.10.2021 64511\n14:42, 15.10.2021 49306


"Реал" мухлислари учун ажойиб хушхабар!\n15 сентябрь, 2020, 19:40\nУ танлаб бўлди.\n"Пари Сен-Жермен" форварди Килиан Мбаппе француз гранди сафини яна бир йилдан сўнг тарк этишга қарор қилди. Бу ҳақда El Chiringuito TV хабар тарқатмоқда.\nЮқоридаги манбага кўра, 21 ёшли тўпурар фаолиятини “Реал”да давом эттирмоқчи. У бу ҳақда ПСЖ раҳбариятини ҳам хабардор қилган.\nБундан аввалроқ эса, Килиан АПЛ клубларидан бирига ўтиши мумкинлиги ҳақида хабарлар тарқалган эди.\nМбаппе ПСЖ сафида 2017 йилдан буён тўп суриб келмоқда. У ўтган давр мобайнида 124 та ўйинда майдонга тушди ва ўз ҳисобига 90 та гол ҳамда 51 та голли узатма ёздириб қўйди. Унинг парижликлар билан амалдаги шартномаси 2022 йилга қадар имзоланган.


«Интеграцион бирлашмаларга аъзо бўлиш мустақилликни йўқотишни англатмайди» » Muzlik.uz - O‘zbekiston yangiliklari\nИнтеграцион бирлашмаларга қўшилиш Ўзбекистон мустақиллигини йўқотишини англатмайди, деди президент Шавкат Мирзиёев Сенатнинг биринчи йиғилишида. Бу ҳақда «Газета.uz» мухбири хабар берди. «Интеграция тўғрисида бир нарса айтмоқчиман, мана, сизлар ҳам депутатсизлар, эртага мурожаатномада мен ҳам айтмоқчиман. Биласизларми, ҳозирги катта катта ислоҳотларимизга тўсиқ бўлмаслиги учун интеграциянинг катта масаласи, бу кўпчилик фуқароларимиз чет элда ишламоқда. Чет эл деганимиз, бизнинг қўшниларимиз — Қозоғистон ва Қозоғистондан кейин Россия. Улар билан биз қандай ҳамкорлик қилишимиз керак? Биз уларга беписанд қарашимиз мумкинми шунча одамларимиз ишлаб юрганда? Нотўғри бу. Кимгадир ёқадими, ёқмайдими, бунинг ичига киришлари керак», — деди давлат раҳбари. «Сиёсий нуқтаи назаридан, бир нарсани билинглар — ҳеч ким мустақилликни ҳеч кимга бериб қўймайди. Сизларнинг қўлларингизда ва халқ ишонган президентнинг қўлида. Анойи эмасмиз, нимани берамиз? Авваламбор биз унга аъзо бўлиб кирмаяпмиз. Ҳозирги шароитда маъқулми, маъқул эмасми, бизнинг ишларимиз қандай?», — дея таъкидлади у. «Иккинчидан 2 млрд долларлик мева-сабзавотларимизни қайта ишлаш бўйича жуда катта жараённи бошлаб юбордик. Биласизлар, 30 йил ичида экспортга мўлжалланган бирорта ҳам маҳсулотимиз стандартга тўғри келмаган. Биз Европа билан GSP+ стандарти устида иш олиб бораяпмиз. Лекин бир нарсани билинглар — шунча тайёрлаган маҳсулотимизни қаерга олиб бориб сотамиз? Ким бизни кутиб турибди? Ким? Эртага шунча мева-сабзавотни музлаткичга қўйиб ўтирган одам менга айтмайдими: „Эй, каттакон, сен менга шунча кредит олдириб қўйдиргандинг, мана, омборхонада турибди. (Мижоз) топиб кел, пул бер менга“.Қаерга олиб боришимиз керак? Тўғри, Европага 3−4, 5 долларга қимматроқ бўлади, лекин унинг стандартини қилиш учун биз аввало ерни пестицидлардан тозалашимиз, ернинг шўрини ювишимиз керак. Ер заҳарланган, сувимиз заҳарланган. Йиллар давомида», — деди президент. "Газета.uz"да реклама «Кимдир хомхаёлга бориб мустақилликни бировга бериб қўядиган гаплар, улар — ҳавойи гаплар. Авваламбор халқ бор. Фалончи одамнинг гапи билан мустақиллик бировга бериб қўйилмайди. Сизлар билингларки, биз мана шу ислоҳотларимизга биров танбеҳ бермасин, ҳамма хайрихоҳ бўлиб турсин, биз оёққа туриб олайлик. Кузатувчи деган гап бор, у аъзо бўлиш дегани эмас. Томошабин деган гап. Қараб туради — қайси томони маъқул, қайси томони маъқул эмас», — дея таъкидлади Шавкат Мирзиёев. Президент ўз нутқида Евроосиё иқтисодий иттифоқи (ЕОИИ) ҳақида гапирмади, аммо унинг сўзларини ушбу иттифоққа кириш мумкинлиги ҳақидаги мунозараларга жавоб сифатида қабул қилиш мумкин.


Жаҳон 08:55 / 27.05.2022 12635\nРоссия армияси Украинада ҳарбий ҳаракатлар бошланганидан бери 1000 га яқин танкини йўқотди. Бу ҳақда 26 май, пайшанба куни Financial Times ва CNN АҚШ Мудофаа вазирлигининг юқори мартабали ходимига таяниб хабар берди.\nВашингтон маълумотларига кўра, Россия, шунингдек, 30 дан ортиқ қирувчи самолёт, 50 та вертолёт ва 350 та артиллерия қурилмасини йўқотди. Шунга қарамай, Пентагон вакилининг сўзларига кўра, Россияда ҳужум қилиш учун «кўп имкониятлар» мавжуд.\n«Улар бу жангга даҳшатли миқдорда ўз техникаси ва ходимларини йўналтирди. Украинлар ҳам йўқотишларга учрамоқда, руслар ҳам йўқотишларга дучор бўлмоқда. Руслар бу жангда фойдаланиши мумкин бўлган воситалар - одамлар, техника ва қуроллар миқдори бўйича ҳақиқатан ҳам устунликка эга, биз буни ёдда тутишимиз керак», дея қўшимча қилди амалдор.\nУнинг сўзларига кўра, уруш бошланганидан бери Россия Украинага 110 та батальон тактик гуруҳини жўнатган, бу мамлакат жанговар тайёр кучларининг қарийб 80 фоизини ташкил қилади.\nУкраина бош штаби маълумотларига кўра, уруш бошланганидан бери Россия 1315 та танк, 800 дан ортиқ ялпи ўт очиш қурилмаси ва ракета тизимлари, 206 та самолёт ва 170 та вертолётни йўқотган.\nБритания разведкаси ҳисоб-китобларига кўра, Украинадаги ҳарбий ҳаракатларнинг дастлабки уч ойида Россия Афғонистондаги тўққиз йиллик уруш пайтида совет иттифоқи томонидан ҳалок бўлган аскарлар билан бир хил миқдордаги ҳарбийларидан айрилди. Бунга «нотўғри тактика, ҳаводан ёрдам чеклангани ва қўмондонлик мослашувчанлигининг йўқлиги» сабаб бўлди, дея маълум қилди Британия ҳарбийлари.\nАпрель ойи охирида Пентагон Россия Украинада ҳарбий ҳаракат бошлаш учун йиғилган жанговар кучларнинг чорак қисмини йўқотган бўлиши мумкинлиги ҳақида хабар берди. Ўша пайтда техниканинг йўқотилиши 500 га яқин танк, 300 та зирҳли техника, 20 та қирувчи самолёт ва 30 та вертолёт атрофида баҳоланган.\n23:58 / 02.07.2022 3248


Футболни тушунмаган Глейзерлар... «Манчестер Юнайтед» тарихи ҳақида сиз ўқимаган ва билмаган супермегамақола (2-қисм) / CHAMPIONAT.asia\n12:33Омар Момани "Реал"нинг мағлубиятига атаб карикатура чизди 2 12:20Роналдунинг трансфери "Ювентус"га фойда келтирдими ё зарар? Туринликларнинг молиявий ҳолати ҳақида 1 12:17Рой Кин: "Манчестер Юнайтед"нинг ўйинлари соғлиқ учун хавфли" 1 12:08Турли ёш тоифасида Ўзбекистон кубоги якунига етди 0 11:55Olamsport: Тайсон жанг олдидан марихуана чекканини тан олди, "Тез кунда Хабиб билан Абу-Дабида учрашамиз" 0 11:34"Атлетико" собиқ сардори Габи фаолиятини тугатди 3 10:50Моуриньо - АПЛ чемпионлик пойгаси ҳақида: "Биз ҳали от даражасида эмасмиз" 7 10:4040 ёш ва ундан катталар ўртасида Тошкент шаҳар чемпиони аниқланди 3 10:30Нуну: "Жуда ажойиб ўйин кўрсатдик" 0 10:08Владимир Андреев: "Суперлигада қолиш ўз қўлимизда" 10 10:03Андрей Шипилов: “Шаҳзод учун хурсандман” 1 09:56Паулу Фонсека: “Натижага эришиш учун ҳеч нарса қилмадик” 0 09:43Тиаго Силва: “Бу биз кўзлаган натижа эмас” 1 09:27Фрэнк Лэмпард: “Майдонда ғалаба учун фақат биз ҳаракат қилдик” 5 09:10Артета: “Ўзимизни оқлаш учун баҳонамиз йўқ” 11\nФутболни тушунмаган Глейзерлар... «Манчестер Юнайтед» тарихи ҳақида сиз ўқимаган ва билмаган супермегамақола (2-қисм)\n10 июн 21:19\nТеглар : Манчестер ЮнайтедГлейзерлар\nКеча ушбу мақоланинг 1-қисмини тақдим қилгандик.\nФутболни тушунмаган Глейзерлар... "Манчестер Юнайтед" тарихи ҳақида сиз ўқимаган ва билмаган супермегамақола (1-қисм)\nАйтганча, Глейзер ўшанда НФЛга содиқлигини айтиб ўтганди.\n"У менга кутилмаганда "Бакканирс"даги бейжигини совға қилганди", - деб эслайди Сент-Жон.\n"Унинг имо-ишораларини тушунганимга ишонаман. Бироз олдин унга эътибор берганимда, ичимдан бир сўз ўтганди: "Ғалати". Унга қараб жуда енгил ўтадиган ҳаётни ўйлай бошлардим"\nСент-Жон Глейзернинг Нью-Йоркдаги офисида ўтказган бир ярим соати мобайнида унинг юришидан миллиардерлигини билиш жуда қийин бўлган. Ўшанда Брайан ҳам шу ерда эди.\n"Бу учрашувни менинг агентим ташкил қилиб берди", - деб давом этади Сент-Жон.\n"У "Hilton" меҳмонхонасига келди ва иккиси кичик бир хонага жойлашишди. У ерда иккита бир кишилик каравотлар бор эди. Уларнинг ўртасига ўтирдим ва барчамиз шунда бир-биримизга яқин жойлашдик"\n"Малкольм суҳбатни бошлади. У китобда болалигидан буён бўлаётган тадбиркорлик ишлари ҳам ёритилишини истаганди. Глейзер соат ускуналари ҳақида узун тарихи ҳақида гапириб берди. Болалиги, катта депрессия ҳақида гапирди, мағрурларча сўзлар экан, ўша даврда жуда ҳам меҳнаткаш бўлганини айтди. Ҳозирги оддий одам уларнинг даҳшатли тушунчаларига тан берган бўларди. Лекин Малкольм ўшанда ўзининг тежамкорлигини, ақллилиги ва зукколигини исботлаб берганди".\n"Ажабландим. Ўшанда китобда бошқача нарсалар ёзилади деб ўйлагандим: "Ҳой, мен миллиардерман, сен эса йўқ", дейишини кутгандим. Бироқ биз мен ўйлаган гаплардан гаплашмадик, улар қай тариқа камбағалликдан миллионерларга айланишганини айтиб беришди. У хотиржам ўтириб, гапларимни эшитарди".\nШундан кейин яна бир ҳикоя бошланди, Малкольм айтаётган нарсани Брайан ҳам биладигандек кўринарди.\n"Хизматкор Брайаннинг қуриган бир жуфт кийимини олиб келиб берди. Малкольм буни беэътибор қолдирмади. У: "Бу "Hugo Boss" шимлари. Бу қанча туришини биласанми? 200 доллар. Бироқ шимлар менга жуда ҳам ёқади", - деди".\n"Буни мен "JC Penny"дан 19,95 фунтга сотиб олганман. Ҳали ҳам мен ўзимга атиги 20 долларлик нарсани ҳам олишга қурбим етмайдиган пайтларимни эслайман".\n"Ёдимда Брайаннинг олдида менга жуда ҳам ноқулай бўлиб қоларди. Отам оиламиз даврасида шундай хотираларни ёдга олиб турардилар, лекин бизнес-ҳамкорлар, бегоналар ёнида ундай қилмасдилар. Брайан бироз иккиланарди. Биз деярли бир хил ёшдамиз. Ўшанда 40 ёшга яқинлашиб қолгандик".\nШунда Сент-Жонс ўзига яна бир вазифани қўйди.\n"Учрашувимиз якунланиши арафасида у мендан агентларсиз ҳам учрашиб туришимиз мумкинлигини сўради", - деб давом этади у.\n"Умуман олганда мен ноқулай аҳволга солиб қўйдингиз. Чунки ушбу лойиҳанинг муаллифи менинг агентим. Шунингдек, айнан у китобларнинг сотуви билан ҳам шуғулланади". Тўғриси, у бўлмаганида жараёнлар суст кетарди. Менимча Малкольмнинг агенти йўқ эди. Балки барчаси пулга бориб тақалар. Ўшанда ўзимга ҳам ишонмагандим".\n"Бошқа инсонлар билан ҳам ҳамкорлик қилганман, бу ҳам жуда қийин иш. Доимо ишонч доираси бўлади. Факт шундаки, Малкольм одамнинг ичида нима ўтаётганини билди ва ушбу учрашувни ташкил қилган одамнинг розилигисиз менинг ҳолатим хавфсиз бўлмаслигини сезди".\nАвтобиография барибир дунё юзини кўрмади. Шу сабабли биз Глейзернинг "Манчестер Юнайтед" ҳақида нима деганини, у китобга ўғиллари ростдан ҳам полиция ёрдамида стадионни тарк этганини энди тахмин қилишимиз мумкин.\n2005 йил июнининг сўнгги ҳафтасида Жоэль, Ави ҳамда Брайан Лондонга АПЛ ва ФА раҳбари Ричард Скадамор ва Брайан Барвик билан учрашгани борганида Англиядаги дўстона акцияда қатнашишди.\n"Намойишлар сабабли улар Буюк Британияга махфий равишда келишганди", - деди манба.\nУчрашувлар бир ёки икки кун давомида "Юнайтед"нинг ўша пайтдаги ижрочи директори Дэвид Гиллнинг ташаббуси билан амалга оширилди.\nУчрашув давомида Гилл ака-укаларнинг ҳар бир қадамини бошқариб турди. Эътиборлиси, Гилл 5 ой олдин клубнинг сотиб олиниш ишларида ҳам шундай ишларни бажарганди. Шу йилнинг декабрь ойида у ўз акцияларини "Юнайтед"нинг содиқ мухлиси ва раҳбарият аъзоси Жим О'Нилга 1,3 млн фунт эвазига сотиб юборди. Аслида шу орқали у ўзини Глейзерлардан ҳимоя қилмоқчи бўлганди. Ундан ташқари, у "Shareholders United"га 25 минг фунт хайрия қилди. Ўшанда ундан сумма ҳақида сўрашганида буни жуда кам маблағ деб атаганди.\nЎтган ёзда эса Гилл Глейзерларнинг таклифини "агрессив", лойиҳани эса "ҳалокатли" деб атаганди. "The Athletic"нинг тушунтиришига кўра, энди Гилл ўз фикрини ўзгартириб, "қарзи - ҳалокатга етаклайдиган йўл" сўзларини яшил-тилларанг баннерга ёздириб қўйган. У ушбу гаплар 2010 йили Бирмингем Университетида бир мухлис томонидан янграган, Гилл эса унга: "модель ўзгарди", деб жавоб берган.\nЧайқовчилар эса бундай позиция Гиллнинг фаолиятига зарар кўрсатиши мумкинлигини айтишди. Лекин Глейзерлар Гиллни олиб қолишдан мамнунлигини, у кетса, кўплаб персоналлардан ташқари, айрим раҳбарлар ҳам ариза ёзиши мумкинлигини маълум қилишганди. Бир манбанинг айтишича, Гиллнинг клубга бўлган таъсирини инобатга олсак, унинг кетиши "энг ёмон юриш" бўларди. Балки шу сабаблидир, у келаси йили ФА бошқаруви аъзосига айланди. Айтилишича, Гиллни олиб қолишганида Фергюсон ҳам истеъфога чиқмасди. Айнан у Фергини клубда қолишига кўндирарди.\nКейинги 5 йилда Гиллнинг маоши 1 миллион фунтдан 1,95 миллион фунтгача ўсди, 2013 йили "Юнайтед"дан кетганидан кейин эса УЕФА ижро қўмитасига сайланди.\nУ Глейзерларни Англия футболи оқсуяклари сафига олиб келгунга қадар барчаси туман остида эди. Асосий муаммолар телетрансляция ҳуқуқини жамоавий тартибда сотишда бўлиб турганди. Скадамор, Барвик ва Кэборн бу иш билан шуғулланиш борасида сўров билан чиққанида Глейзерлар ишонч билдиришди.\n"Йигитлар, биз сизларнинг тизимингиздан эгалитар жойда туғилган эканмиз", - деб айтишганди ўшанда.\n"НФЛда телетрансляциялар ҳуқуқи фақатгина бир инстанция назорати остида эди, айнан улар бошқа қатнашчиларга барчасини бўлиб беришарди".\nКэборн "The Athletic" нашрига ўша учрашув ҳақида гапирди.\n"Улар агрессив кўринишмади. Ҳа, умуман олганда улар ўзларини америкалик каби кўрсатишмади ҳам. Менга улар АҚШдаги спорт, телевидение, иқтисодиёт каби соҳаларини "Манчестер Юнайтед"да тарғиб қилишга интилишмоқчидек кўринишди. Бироқ Премьер-лига улар ўйлаганидан каттароқ, фойда қилиш планида биз баскетбол ёки америкача футболдан анчагина ортдамиз".\nМухлислар ташкилоти ўзларини адолатли вазир деб аташар, Глейзерларнинг таваккал қилаётган пайтида Кэборн "Юнайтед"ни ҳимоялаш йўлида қаттиқроқ курашишига ишонишарди. Ҳатто 2005 йили катта текширувлардан кейин Сульшер ҳам мухлисларнинг ҳаракатига қўшилганди.\nНафақат Глейзерларнинг клуб номидан олган қарзларидан, балки, тўловлар эмас, ўша қарзларнинг қўшимча фоизларидан ҳам қўрқув бор эди. Асосий уч хеж-фондлар - Perry Capital, Och-Ziff Capital Management ва Citadel - клубга қарз бериб, директорлар кенгашидан жой талаб қилганди.\n"НФЛ клубини сотиб олаётганда биз тўловнинг 15 фоиздан ошиғини қарзлар орқали тўламаслик кераклигини минг марта айтганмиз", - деди "Shareholders United"нинг 15 йил олдинги вакили Шон Боунс.\nҲозирги чегара эса ягона ставка билан биргаликда 350 миллион доллар қарзни ташкил қилмоқда. НФЛнинг оддий клуби 2,86 миллиардга баҳоланаётганини ҳисобга олсак, бу умумий сумманинг 12 фоизини ташкил қилмоқда. Глейзерлар эса МЮнинг 66 фоизини қарзлар орқали сотиб олишди.\nБоунс "Олд Траффорд"дан ярим мил узоқда бўлган фабрикада ишларди, ўйин кунлари эса у оддий мухлисларни клуб акцияларини сотиб олишга ундарди.\n"Глейзерлар клуб бошқарувини ўз қўлига олишганида хафа бўлганман. Ростдан ҳам уларга қадар мухлислар клуб назоратини ўз қўлларига олишаётганди", - деди у.\n"Ҳар жума кунларида биз "Олд Траффорд" мажлислар залида Гилл ёки бошқалар билан биргаликда муҳокамалар олиб борардик. Ёдимда, Лондонда бўлган шундай учрашувдан мен ўзимга кўплаб маълумотлар олганман".\nБоунс "Nomura" билан ҳамкорликда сотиб олиш ишларини амалга оширган, Рассел Деланининг улар томонида бўлгани ҳам ишларнинг ишончли кетишига туртки берган. "Юнайтед"нинг 28,7 фоиз акциялари эгаси ҳисобланган "Coolmore" билан Деланининг муносабатлари яхши бўлганди.\nЖон Магнье ва Ж.П. Макманус бошчилигидаги "Coolmore" Фергюсон билан қадрдон бўлгани сабабли биргаликда фонд очишганди. Бироқ "Гибралтар скала" номли от учун курашда икки томоннинг муносабатларига путур етди.\n"Лаънати от", деб эслайди телефон суҳбатида Майкл Крик "The Athletic" нашрига.\nМагнье ва Макманус ушбу от учун кураш якунланганидан кейин Фергюсонга босим ўтказишни бошлади. Улар 2004 йилнинг январида "Юнайтед"нинг трансфер сиёсати борасида мураббийнинг олдига 99 савол ташлашди. Кейинчалик Фергюсон унинг ўғлига ҳужум бўлгани борасида шикоят билан чиқди. Бироқ "Coolmore"дагилар бу воқеликнинг уларга боғлиқлик борлигини тан олишмади.\n10 йил давомида, 2007 йилга қадар "Юнайтед"да савдо корхоналари бошлиғи бўлган Бэн Хаттоннинг айтишига кўра, Фергюсоннинг фаолияти ўшанда сўроқ остида қолган экан.\n"Катта норозилик икки томоннинг ўртасига нифоқ солди. Шу сабабли ирландиялик акционерлар ўз қўлларидаги акцияни сэр Алекснинг кетиши учун босим қилишга ишлатишди", - деди Хаттон.\n"Ўшанда фақатгина бир самимий инсонгина клубни тўлиқлигича сотиб олиши шарт бўлиб қолди".\nШу маънода Магнье ва Макманус потенциал харидорлар қаторига киришди. Делани шунда ҳам мухлислар яна бир бор таклиф билан чиқиб, Глейзерлардан барча акцияларни сотиб олишига ишонарди, бироқ бу амалга ошмади. Деланини ажаблантирган жиҳат шу бўлди-ки, 2005 йилнинг 12 май кунида Глейзерлар оиласи Магнье ва Макманусдан акцияларни сотиб олиш борасида келишиб олишди.\nЎша вақтда 790 миллион фунтга баҳоланган клубни Глейзерлар босқичма-босқич сотиб олишда қўшимча 270 миллион фунт тўлашларига тўғри келди. Қолган суммалар эса қарзлар орқали тўлаб юборилди. Боунс эса бу ҳолатда Глейзерлар клуб ҳаётини хавф остига қўйган деб ҳисоблайди.\nБироқ Кэборнда фикр бошқача:\n"Биз бу савдо ишларини блоклаб қўя олмасдик. Агарда бунинг иложи бўлганида ФА ва Премьер-лига барчасидан хабар топарди. Бироқ улар коррупция ва ўз вазифасини суистеъмол қилиш тестидан ўта олмаганда, ҳеч ким ёрдам бера олмасди".\n"8 йилдан буён "Шеффилд Юнайтед"га мухлислик қиламан. Клуб эса бир шаҳар каби. Биз ҳукумат сифатида "Манчестер Юнайтед" ёмон қўлларга тушиб қолмаслиги борасида кафолат бера оламиз, лекин улар жамиятда доимо катта роль ўйнаб келган. Тўғрисини айтганда, биз ҳеч қандай қаршилик кўрсата олмасдик".\nФАда 3 марта ижрочи директор бўлган Дэвид Дэвис ўша пайтда ўз лавозимини Барвикка бўшатиб бериши керак, бунга эса 2005 йилнинг 28 июнь кунидаги телефон қўнғироғи сабаб бўлган:\n"Брайан, биз сенинг "Ливерпуль"га қанчалар даражада содиқ эканлигингни биламиз. Ўшанда сен бизга: "Ҳой, бу Глейзерлар ҳали ФАга келишади. Уни кутиб олишинг керак, деб айтгандинг. Мен "Манчестер Юнайтед"га мухлислик қилишимни барча биларди".\n"Клубнинг хариди кўплаб баҳсларга сабаб бўлишини ва одамлар кўпроқ Фергюсонни қўллаб-қувватлашини билардим. Учрашув ёқимли ўтган. Тушунтира олишим мумкин: "Бу одамлар "Манчестер Юнайтед"ни юксакларга кўтара оладими?". Афтидан уларга маълумотномалар ёзиб бериш керак эди".\n"ФАни тарк этган кунимоқ "Юнайтед"нинг мавсумий абонементи эгасиман. Менинг жойим жанубий трибунада, аммо айтишим мумкинки, Глейзерлар клубни сотиб олиши тортишувларга сабаб бўлишини билмаслик учун Марсда туғилиш керак".\n"Агарда "Манчестер Юнайтед" яхши футболчиларни сотиб олишни тўхтатганида мен ҳам клубни ҳозиргидан кўра кўпроқ танқид қилган бўлардим. Барчамиз Фергюсонга қийин бўлишини тушуниб турибмиз, аммо клубдаги айрим динозаврлар ҳали ҳам Мэтт Басби даврида яшамоқда"\n"Коррупция ва вазифасини суистеъмол қилиш борасида ўз қарашларим бор. Улар шунчалик даражада яхшими? Бу иш борасидаги барча саволларга жавоб берилган деб ҳисобламайман. Одамлар уларга саволларини йўллаши ва қарашларини тушунтиришлари керак".\nГлейзерларнинг Лондондаги сўнгги учрашуви Кэборн билан унинг офисида бўлган. Ўша кечада уларнинг Буюк Британия ҳукуматида иши бўлган ва бўш вақтида экскурсия борасида ҳам келишиб олишган.\n"Америкаликларга барча нарса ёқади, чунки уларнинг тарихи бизники каби буюк", - деди Кэборн.\nГилл йўлда Уайтхоллдаги Авлиё Стефанга кириш учун навбатда турганида Глейзерлар хизмат машинасида кетишаётганди. Кейинчалик гуруҳ йиғилиб Черчилдаги хонада биргаликда кечки овқат тановул қилишди. Ушбу учрашувдан ҳеч ким завқ олмади. АПЛ соврини - бир томон. "Юнайтед" мухлислари ҳам бир томон.\n29 июнь куни соат 18:15да ака-укалар раҳбарият вакиллари билан учрашиш учун кумушранг автобусда "Олд Траффорд"га етиб келишди. Маълумотлар оммага ошкор қилинди. Маҳаллий фотографлар ва журналистлар у ерга ташриф буюришди. Шунингдек, "Олд Траффорд"га куни билан Глейзерларга қарши қўшиқ куйлашган 400га яқин мухлислар ҳам етиб келишганди.\nДиректорлар кириш эшиги ёнига қўриқчилар темир эшикларни ёпиб қўйишди. Мухлислар эса бунга очиқдан очиқ норозиликларини билдиришди.\nОрадан бироз вақт ўтиб, тартиб посбонлари итлари билан стадион атрофини тозалашни бошлашди.\n"Жуда ҳам қўрқинчли эди", - деди ўша куни Глейзерларнинг ёнида бўлган манба. "Ичкарида кутишга мажбур эдик".\nКечки 22:25да двигателларнинг овози эшитилди, "Стретфорд Энд"нинг кириш эшиклари очилди. Икки полиция фургони Глейзерларни ўз ичига олди. Айрим мухлислар фургонга қарата тош отишди. Икки мухлис ҳибсга олинди.\nЭртаси куни клуб афсонаси Сер Бобби Чарльтон мухлислар билан учрашиш учун "Олд Траффорд"га етиб келди. У журналистлар олдида бир тун олдин бўлган воқеалар учун клубнинг янги эгаларидан кечирим сўради.\n"Уларга мухлисларнинг фикрини ўзгартира олишмаслигини тушунтирдим. Бироқ янги эгаларнинг ҳислари "Манчестер Юнайтед" билан боғланиб бўлган экан".\nУмуман олганда Чарльтоннинг Глейзерлар борасидаги илк таассуроти ижобий бўлган.\nБироқ Чарльтоннинг сўзлари мухлисларга камлик қилди, шу боисдан улар норозилик сифатида пуллари Глейзерларнинг чўнтагига кетмаслиги учун "ФК Юнайтед оф Манчестер" жамоасини ташкил қилишди. Энди Уолш ўшанда 43 ёшда эди ва ўшанда "Олд Траффорд"да машинасида ўтирганди.\n"Йиғлагандим. Бу аҳмоқлик, аҳир қандай қилиб?. Бу ҳиссиётларни бошқа мухлислар ҳам ҳис қилаётганди. Агарда клубга мухлис кўзи билан қарасак, ҳиссиётларингизни жиловлашни тўхтатасиз ва асабингизни фақатгина спорт учун ишлатиб юборасиз. Кетиш жуда ҳам қийин бўлган. Одамлар мендан бу борада кўплаб саволлар сўрашган. Бир мухлис уйимга келиб, сочларини юлиб ташлади ва хушини йўқотди. Тарихда ўз ишидан кўра МЮнинг ўйинини афзал кўриб, ишидан ҳайдалган инсонлар ҳам бўлган. Орадан бир неча ойлар ўтиб, у билан "ФК Юнайтед"нинг ўйинида кўришиб қолдим. Ўшанда у хурсанд эди".\nЎтган ишлардан кейин Уолш "Юнайтед"ни яхши кўра олмади.\n"Ҳа, Глейзерлар фақатгина савдо орқали катта фойда олишмоқда, бироқ улар бу орқали клубнинг юрагини сотиб юборишди, деб ҳисоблайман! Улар - клубнинг ҳақиқий душманлари".\n"Юнайтед"нинг расмий сайтида инвесторлар билан алоқа ва бизнес бўлимда икки айланали диаграмма келтирилган. Бу эса 2009 йили тушумлар 66 миллион фунтни ташкил қилганини кўрсатганди. Бу эса умумий фойданинг 24 фоизини ташкил қилади. Бошқа бир диаграмманинг кўрсатишича, 2019 йилги тушум 275 миллион фунт бўлган, бу эса умумий фойданинг 44 фоизи дегани. Демак, дунёнинг бирорта клуб ҳозирги пайтда бўлаётган пандемия даврида "Юнайтед" каби тайёр бўлмаган. Клубдагиларнинг маоши ва қўшимча харажатлар 53 фоизни ташкил қилади, бу эса АПЛдаги энг паст кўрсаткичдир (бу ерда фойда ва тўловларнинг ўртача қиймати келтириб ўтилган).\nСобиқ директор шундай дейди:\n"Буни умумий тарзда муҳокама қилиш мумкин. Фақатгина "Юнайтед" футболни ўзгартирмади. "Барселона", "Реал", "Милан", "Бавария" - пуллар учун ҳомийлар қидирди".\nШу билан бир қаторда бошқа бирорта клубда "Юнайтед" каби ҳомий топиш ишлари яхши кетмади. Айни дамда сайтда 25та жаҳон, 8 маҳаллий, 14 медиа ва яна 14та молиявий ҳамкорлар номи ёзиб қўйилган. Умумий ҳисобда улар 61тани ташкил қилади. Бу эса Глейзерлар клубни сотиб олганидан кейин бўлган энг катта ўзгаришлардан биридир. Аммо қизиқ томони шундаки, Глейзерлар ҳалигача "Тампа-Бэй Бакканирс"ни "Юнайтед"дан устун қўйишади.\n"Агарда "Тампа-Бэй Бакканирс"нинг ўйинига ташриф буюрсангиз, у ерда клубга ҳомийлик қилаётган компанияларнинг логолари ёпиштириб қўйилганлигини кўришингиз мумкин: DIY маржонлари, товуқли овқатлар ресторани, автомобиллар ишлаб чиқарувчи саноат корхоналари билан ҳамкорлик - улар афзалроқ", - деди собиқ ижрочи.\nРой Кин: "Манчестер Юнайтед"нинг ўйинлари соғлиқ учун хавфли" 1\nАПЛ. "Саутгемптон" - "Манчестер Юнайтед" 2:3 4\nДе Хеа асосий таркибдаги юбилей ўйинида жароҳат олди 3\nАПЛ. "Қизил иблислар"дан ўзига хос "камбэк" ёхуд захирадан тушган Кавани МЮга ғалаба келтирди 90\n"Саутгемптон" - "Манчестер Юнайтед". Бруну, Гринвуд ва Рэшфорд асосий таркибда 4\n"Ювентус" Погба билан бўладиган битимга Рабьони қўшишга тайёр 8\nМЮга Белотти билан шартнома имзолаш таклиф этилди 6


Триогален | medu.uz - Дорилар ҳақида маълумотлар ўзбек тилида\nHome Йўриқномалар Триогален\nПрепаратнинг савдо номи: Триогален\nТаъсир этувчи модда: валериана, арслонқуйруқ, дўлана\nДори шакли: суюқлик флаконларда\n100 мл қуйидагиларни сақлайди:\nвалериана настойкаси – 33,4 мл;\nарслонқуйруқ настойкаси – 33,3 мл;\nдўлана настойкаси – 33,3 мл.\nТаърифи: яшилсимон-жиграрранг рангли ўзига хос ҳидли тиниқ суюқлик.\nФармакотерапевтик гуруҳи: Доривор ўсимликдан тайёрланган седатив восита.\nМажмуавий дори воситаси бўлиб, таркиби валериана настойкаси, арслонқуйруқ настойкаси ва дўлана настойкаларидан иборат. Препарат уйқу чақирувчи ва седатив таъсир кўрсатади. Дори востаси таркибидаги валериан кислотаси енгил уйқу чақирувчи самара беради. Бу таъсир асосий қисмини борнеол ва изовалериан кислотасининг мураккаб эфири ташкил этувчи эфир мойлари мавжудлиги билан ифодаланади. Шунингдек валепотриатлар ва алколоидлар-валерин ва хотеин моддалари ҳам уйқу чақирувчи хусусиятига эга. Валериана табиий уйқу келишини енгиллаштиради.\nАрслонқуйруқ настойкаси яққол уйқу чақирувчи, енгил кардиотоник (юрак қискаришларини кучини ошириб, ритмини пасайтиради) таъсир қилади, шунингдек енгил гипотензив таъсир қилиш хусусиятига эга.\nУйқу чақириш таъсиридан ташқари дўлана настойкаси юрак ритмини пасайтириб, юрак қисқаришлари кучини оширади. Дўлана асосида ишлаб чиқарилган дори воситалари катта қон айланиш тизими қон томирларини кенгайтириш ҳисобига қон босимини пасайтиради. Стенокардияда хуружларида юрак оғриқларини камайтиради.\nТриогален настойкаси қўйидаги ҳолатларда тавсия қилинади: уйқусизлик (енгил шакли), стресс: ақлий ва жисмоний чарчоқ, тахикардия .(юрак қисқаришлари кўпайиши); невроз; юрак ритмини бузилиши, юрак етишмовчилики (сурункали), артериал гипертензия (I босқич-асосий дори воситаси, II-III босқичларда ёрдамчи препарат); вегето-қон томир дистониясини гипертония шаклида қўлланади.\nНастойканинг дозалари ва қўллаш усуллари даволовчи шифокор томонидан касалликнинг кечиши ва турига мос равишда индивидуал аниқланади. Одатда 20 томчидан кунига 3 маҳал ичиш тавсия қилинади.\nАллергик реакциялар, бош оғриши, уйқунинг бузилиши, қон босимининг пасайиб кетиши ва гипогликемия.\nДори восита таркибига кирувчи компонентларга юқори сезувчанлик, артериал гипотензия (артериал қон босимининг пасайиши), тутқаноқ, тиришиш ҳолатлари, жигар сурункали касалликлари, ҳомиладорлик, эмизиш даври, 12 ёшгача бўлган болаларда қўллаш мумкин эмас.\nЭҳтиёткорлик билан Алкоголизм, бош мия травмаси, бош мия касалликларида эҳтиёткорлик билан қўлланилсин.\nБошқа препаратлар билан ўзаро таъсилари ҳақида тадқиқотлар ўтқазилмаган.\nСуюқлик флаконларда 25 мл, 40 мл, 50 мл дан.


tashkent.uz Tashkent.Uz - Зиёратчилар Ҳаж Сафарига Йўл Олдилар\nМамлакатимизда миллий урф-одат ва анъаналаримиз қатори диний қадриятларимиз ҳам қайта тикланиб, юртимиз мусулмонлари Ислом динининг барча арконлари, жумладан, Ҳаж амалларини эмин-эркин бажариш имкониятига эга бўлдилар. Ўзбекистон Республикаси Конституцияси ва қонунларида эътиқод эркинлигини таъминлаш ҳамда диний бағрикенглик тамойиллари белгилаб қўйилган.\nМустақиллик йилларида ўн минглаб юртдошларимиз ҳаж зиёратига бориб келди. Жорий йил ҳам беш минг нафардан кўпроқ ҳамюртимиз муборак сафарга йўл олади. Бунинг учун давлатимиз томонидан барча зарур шарт-шароит яратиб берилмоқда. Жорий йилдан эътиборан зиёратчилар Бухоро, Урганч ва Термиз аэропортларидан ҳам Саудия Арабистонига жўнаб кетиш имконияти яратилгани бунинг ёрқин далилидир.\n– Ёшим етмишдан ошди, – дейди пойтахтимизнинг Собир Раҳимов туманида истиқомат қилувчи Каромат Абзалова. – Ота-боболаримиз муборак Ҳаж зиёратини адо этишни орзу қилиб ўтди. Шукрки, мустақиллик шарофати билан минглаб ватандошларим қатори мен ҳам муборак Ҳаж сафарига бориш имкониятига эга бўлмоқдаман. Бунинг учун Юртбошимиздан беҳад миннатдормиз.\n10 ноябр куни муборак Ҳаж зиёратига отланган ватандошларимизнинг дастлабки гуруҳи Тошкент аэропортидан Саудия Арабистонига жўнаб кетди.\n“Ҳамма учун виждон эркинлиги кафолатланади” (Ўзбекистон Республикасининг Конституцияси. 31-модда).\nПечать 10 Ноябрь 2009 Ўқилди: 3133


“Тошкент баҳори – 2016” анъанавий шахмат рейтинг мусобақаси бошланди\n19:19 / 04.05.2016\nТошкентдаги “Тошкент баҳори – 2016” анъанавий рейтинг мусобақаси бошланди. Унда юзга яқин шахматчи икки гуруҳда баҳслашмоқда. Бу ҳақда “ЎзА” хабар бермоқда.\n“А” гуруҳидаги биринчи тур баҳсларида Антон Белий Юлия Хегайни, Сардор Мамаражабов Александр Агишевни, Нормамат Тошбулов Виктор Илюшинни мағлубиятга учратди. Шунингдек, ушбу гуруҳда яна етти шахматчи дастлабки ғалабасини нишонлади.\n“В” гуруҳида Ҳидоятулло Муҳаммедов Аброрбек Абдужабборовни, Зарнигор Абдулатипова Шаҳзод Неъматовни, Самандар Олимов Тоҳиржон Акбаржоновни енгди. Ушбу гуруҳда яна ўттиз бир шахматчи бир очкодан қўлга киритган бўлса, икки шахматчи ўзаро дуранг ўйнаб, 0,5 очкога эга бўлди.\nТошкент баҳори – 2016\nЎзбекистоннинг шахматчи мактаб ўқувчилари Осиёда тенгсиз бўлди\n14:50 / 17.07.2018\nИлюмжинов ўзининг четлатилишини «сиёсий» деб баҳоламоқда\n17:10 / 13.07.2018\nШахмат тожи учун кураш: 1-партия дуранг билан якунланди


Андижон шаҳрида электр энергиясидан ноқонуний фойдаланган савдо мажмуаси аниқланди. Бу ҳақда Бош прокуратура ҳузуридаги Иқтисодий жиноятларга қарши курашиш департаменти хабар бермоқда.\nДепартаментнинг Андижон шаҳар бўлими томонидан “Ўзэнергоинспекция” Андижон ҳудудий бўлимининг мурожаатига асосан ўтказилган терговга қадар текширувда, “B.M.M.” МЧЖ масъул шахслари томонидан МЧЖга қарашли “N.M.” савдо мажмуасига ўрнатилган онлайн электрон ҳисоблагичнинг ҳимоя муҳрларини бузган ҳолда олиб ташлаб, ўрнига техник талабларга жавоб бермайдиган электр ҳисоблагични ўзбошимчалик билан ўрнатгани натижасида давлат ва жамият манфаатларига 1,5 млрд сўм зарар етказгани аниқланган.\nБундан ташқари, Андижон шаҳар ЭТК масъул шахслари “N.M.” савдо мажмуасига етказиб берилган 1 кВт. соат электр энергияси учун 1-тариф бўйича тўлов ундирилиши лозим бўлса-да, электрон ҳисоб дастурига 2-тариф бўйича тўлов амалга оширилиши ҳақида маълумот киритиб, давлат ва жамият манфаатларига 491,4 млн сўм зарар етказилишига сабабчи бўлгани аниқланган.\nМазкур ҳолат юзасидан Жиноят кодексининг 185-2-моддаси (электр, иссиқлик энергияси, газ, водопроводдан фойдаланиш қоидаларини бузиш) ва 207-моддаси (мансабга совуққонлик билан қараш) билан жиноят иши қўзғатилиб, тергов ҳаракатлари ўтказилмоқда.\n13:14 / 28.05.2022\nАндижон шаҳар ҳокими депутатнинг дахлсизлиги ҳуқуқидан маҳрум қилинди


Миллий гвардия Юнусобод туманида содир бўлган ҳолат бўйича расмий маълумот берди\n09:07 / 07.02.2020\nТошкент шаҳри Юнусобод туманида пичоқ билан таҳдид қилган шахс қўлга олинди\nЮнусобод туманида жамоат тартибини сақлаш юзасидан хизмат вазифасини ўтаётган Миллий гвардия ҳарбий хизматчиси номаълум шахс қўлида пичоқ билан аёл кишини қувиб келаётганини кўриб, зудлик билан кўнгилсизликни олдини олишга ошиққан.\nМиллий гвардия ҳарбий хизматчиси А.Х. шу ҳудуддаги пост-патруль экипажига ҳолат юзасидан хабар бергач, тартиббузар ортидан экипаж қувиб, Юнусобод 9-даҳада тўхтатилган. Фуқародан қўлидаги пичоқни ташлаш талаб қилинганида, фуқаро Миллий гвардия ва ППХ ходими талабини бажармасдан, ҳақорат қилиб, уларни ўзига яқинлаштирмаслик учун тош ва бошқа қўлига илинган нарсаларни ота бошлаган.\nФуқаро уни ушлаш вақтида ички ишлар ходимининг оёғига пичоқ санчиб олгач, Миллий гвардия ҳарбий хизматчиси Ё.Ф. ПР73 (резина таёқ)ни ишлатишга мажбур бўлган. Сўнг тартиббузарнинг қўлидаги пичоқни тортиб олиб, қўлига кишан солган. Қўлга олинган шахс Юнусобод туман ИИБ бўлимига топширилган.\nОлиб борилган суриштирув ишлари натижасида фуқаролар Шайхонтоҳур туманида яшовчи эр-хотин С.Н. ва С.А. эканлиги, эри спиртли ичимлик ичгани оқибатида ўзаро жанжаллашиб, шу ҳолат юзага келганлиги маълум бўлган.\nҲозирда ушбу ҳолат юзасидан суриштирув ишлари давом этмоқда, дейилади Миллий гвардия хабарида.\nТошкентда Миллий гвардия махсус техникалари ёрдамида дезинфекция ишлари амалга оширилмоқда\n12:28 / 26.03.2020\nЮнусободда ўзини инспектор деб таништирган шахс ҳисоблагични тармоқдан узмоқчи бўлди. Вазирлик огоҳ бўлишга чақирди


Ўш вилоятида Қуръон мусобақаси бўлиб ўтди - 0\nҚирғизистон мусулмонлари диний идораси ва Қирғизистон Ислом университети томонидан ташкил этилган «Билимдонлар учун дунё нурли » номли китоб ўқиш танловига Ўш вилояти номидан иштирок этиш учун 25 ёшгача бўлган 30 пора Қуръонни ёдлаган қорилар ўртасида мусобақа бўлиб, ғолиблар эълон қилинди.\nТанловда 1-ўринни эгаллаган мусобақа ғолиби Анас Ҳалматов Бишкекда бўлиб ўтадиган Қуръон мусобақасига йўлланма олди. Қолган ғолибларга сертификатлар, пул мукофотлари ва совғалар топширилди.\nТадбирга Ўш вилояти мусулмонлари қозиси Самидин қори Атабаев, ўринбосари Нурбек қори Ўрунбаев ва ҳакамлар ҳайъати, Қуръонни ёддан биладиган қорилар иштирок этишди.\n«Билимдонлар учун дунё нурли» номли китоб ўқиш танловига йигирмадан ортиқ 30 пора Қуръонни ёддан билган қорилар иштирок этди. Ҳакамлар ҳайъати қарори билан ғолибни аниқладик. Республика мусобақасига қори акамиз муваффақият билан қайтади деган умиддамиз «, – деди вилоят қозиси Самидин Атабаев.\nДинИслом университети, Қирғизистон мусулмонлари диний идораси, Ўш вилояти\nБугун, 17-февраль куни Иссиқкўл вилояти Тўн туманининг Оқ-Ўлўн қишлоғида...


Тошкент аэропорти божхонасида китоблари ва телефони олиб қўйилган ўзбекистонлик шоир, хоразмлик 56 ёшли Маҳмуд Ражаб 30 март куни унга божхона бўлимидан қўнғироқ қилишганини «Элтуз»га билдирди.\n«Ҳозир Гурландаман, Тошкентга 1 апрель куни етиб боришим керак экан. Менга бу ҳақда божхона нозири, лейтенант Ҳусан Бобониёзов қўнғироқ қилиб айтди, душанба куни соат 10.00 га Тошкент аэропортига етиб келишимни тайинлади», деди Маҳмуд Ражаб.\nБожхона ходими Маҳмуд Ражабдан мусодара қилинган Муҳаммад Солиҳ ва унинг укаси Муҳаммад Бекжоннинг китоблари, шунингдек, унинг олиб қўйилган телефони экспертизадан ўтказилгани, унга нисбатан диний идора хулосаси олинганини маълум қилган.\n«Элтуз» нашри 26 март куни Гуржистоннинг Тифлис шаҳридан қайтаётганида Тошкент аэропортида ушланган, Европа Бирдамлик маркази семинарида қатнашган шоир Махмуд Ражабнинг ёнидан чиққан китоблар ва телефони мусодара қилингани ҳақида хабар берган эди.\ndata-title="Китоблари ва телефони олиб қўйилган шоир Маҳмуд Ражаб Тошкентга чақирилди" data-description="<!-- wp:paragraph --> <p>Тошкент аэропорти божхонасида китоблари ва телефони олиб қўйилган ўзбекистонлик шоир, хоразмлик 56 ёшли Маҳмуд Ражаб 30 март ..." data-image="https://eltuz.com/wp-content/uploads/2019/03/r6247220.jpg" data-url="https://eltuz.com/asosiy-mavzular/209710/" data-services="facebook,odnoklassniki,twitter,telegram" data-counter="ig">


Фарзандкушлар… Улар қаердан пайдо бўляпти? — manzur.uz\nФарзандкушлар… Улар қаердан пайдо бўляпти?\n“Бошига урдинг – бегонага, елкасига қоқдинг – ўзингга бўлди!” дейди доно ҳалқимиз. Бор қилиш ҳам йўқ қилиш ҳам фақат ўзимизга, қилган сайъ-ҳаракатимизга боғлиқ.\nmanzur.uz / 27.08.2019 440\nБирор маълумот излаб, интернетга кираман. Кўплаб ахборотларни кўра туриб, турли видеоларга кўзим тушади. Шунчаки, ўтказиб юборолмайман бу видеоларни. Ортга қайтаман, қанчалик қийин бўлмасин, видеони кўриш тугмасини босаман: Она ёки ота ўз боласини аёвсиз калтаклаётган ва чидаб бўлмас даражада ҳақоратлаётган бўлади… Энг ёмон аянчли ҳолат-норасида гўдакнинг чинқириғи эштилади…\nОёқ-қўлим бўшашади, юрагим зирқирайди, хайратдан ёқа ушлайман, кўп ҳолларда қон босимимни тушурувчи дори ҳам ичаман. Миямда, онгимда, бўғзимда куйдиргувчи саволлар айланади: Нега? Нима учун? Қаердан пайдо бўляпти бунақа фарзандфурушлар? Гўдак ҳам инсонку?\nНогоҳ ҳақиқатга тик боқишим кераклигини ўйлайман. Ўзим ҳам она эканлигим, гоҳ гоҳида фарзандимга танбеҳ беришимни эслайман. Лекин, ҳа лекин, танбеҳ бераман: қилган иши хато эканлигини англатиб, мисоллар билан тушунтириб, уни койишим яхши инсон бўлиб улғайиши учун эканлигини тушунтираман, яна тушунтираман, жуда бўлмаса яхши кўрган мултъфилмини ўчириб қўйиш, ўйинчоғи ёки китобини яшириб қўйиш орқали натижага эришаман.\nШафқатсизлик, разиллик, ношукрлик, ҳимоясиз гўдакларни бу қадар хўрлаш қачон қонимизга сингиб кетди?! Ҳатто жониворлар ҳам боласини ялаб юлқаб, оғзида, тумшуғида емиш ушлаб келаятган, уй, уя қуриб англаб бўлмас аҳил туйғулар билан яшаётган бир пайтда, қаердадир болалар чинқириғи эштилиб турса…Инсонлигингга минг лаънат деб юборамиз!\nҲиссиётга эрк бермай, сўзларимни илмий тушунтиришга ҳаракат қиламан. Япониялик кўп қиррали ижодкор, педагог ва психолиг Масару Ибуканинг сўзларини эслайман:” Фарзанд учун энг яхши тарбия- бу ота-онанинг меҳридир. Ота-оналарнинг энг асосий машғулоти- фарзандларни тарбиялаш. Агар улар бунга рози бўлмасалар, унда нима учун фарзандли бўлишди?” Ҳа, ҳақиқат шу ерда, олимнинг сўзи худди ичимдан чиқаётгандек: бунақа ота-оналар фарзандли бўлишга лойиқмикин?, “Ойи”, “Дада” деб аталишга арзийдими? Авволо, уларнинг ўзи тарбияга муҳтож бўлиб турганда ёки жазога. Менимча қатъий жазога!\nТубанлашиш, чегарадан мутлоқ чиқиш, инсонликдан воз кечиш- балки жуда осондир, лекин унинг оқибатлари, тақдири жуда аянчли якунланмоқда, буни хаёт ҳар дақиқада исботламоқда.\n“Бошига урдинг бегонага, елкасига қоқдинг – ўзингга бўлди!” дейди доно ҳалқимиз. Бизнинг илдизимиз, менталитетимиз қандай улуғ қадриятларга бориб туташади ахир. Бор қилиш ҳам йўқ қилиш ҳам фақат ўзимизга, қилган сайъ-ҳаракатимизга боғлиқ.\nБола тарбияси – мураккаб жараён. Айниқса, тарбия жараёнида сўзнинг куч-қудрати мислсиздир. Бироқ сўздан сўзнинг фарқи бор. Масалан, фарзандимиз руҳиятини юксакликка кўтарувчи эркалатмалардан санаб бероламизми? Қайси ширин сўзимиздан боламиз яйраб кетади, чеҳраси очилади, аксинча, қайси биридан кўнгли ўксиб, юзи тундлашади? “Эркалатсанг – эр бўлади” деб бежизга айтишмаган. Ўғлимизга “Полвоним, арслоним, шунқорим” деб, қизимизга «Фариштам, маликам, шириним” деб чақирайлик, ўшанда унинг ҳаётга, ўз келажагига қандай муносабатда бўлишини кузатайлик. Фарзандларимиз кучли, масъулиятли, ақлли, зийрак, ораста, ширинсўз, одобли бўлиб улғаяди. Чунки у мурғак идроки билан меҳрни, меҳрни ифодаловчи сўзни, товушнинг сеҳрини англайди.\nКечалари жигаргўшаларимизга алла-ю эртак айтайлик, мусиқа тинглашни, китоб ўқишни ўргатайлик, у билан кўпроқ мулоқотда бўлиб, ўзи қизиққан спорт турига берайлик, у билан сайр қилиб орзулари ҳақида суҳбатлашайлик, мақтайлик, унинг борлигидан бахтиёр эканлигимизни билдирайлик…\nАслида, ҳам шундай эмасми?! Фарзандларимиз бизнинг ўзимиз, келажагимиз, тангри берган улуғ ва буюк неъматимизку! Уларни таҳқирлашга, хўрлашга ҳеч кимнинг, ҳатто дунёга келтирган ота-оаниннг ҳам ҳаққи йўқ!\nБолажонлар бахтли оилада бенуқсон тарбия кўриб, қўрқмай, руҳи синмай, сазаси ўлмай улғайса улардан шер юракли, алп қомат, мард, ширинсўз, одобли, ақлли, зийрак, билимли, ўзига ишонган, бизнинг ҳам ишончимизни оқлайдиган инсонлар етишиб чиқади!\nKalit so`zlar: бола тарбияси, оила, фарзанд\nmanzur.uz / 27.01.2020 53\nmanzur.uz / 26.01.2020 212\nmanzur.uz / 21.01.2020 37\n«Оила» маркази: «Ишонч телефонлари» тажрибаси ўрганилди\nmanzur.uz / 20.11.2019 57\nmanzur.uz / 03.11.2019 62\nМаданий меросимиз дунё эътирофида\nДоғларга қуёш сабабми ёки касаллик?\nmanzur.uz / 16.02.2020 16\n1850-1884 йилларда Пруссиядан Россияга 18 мингдан ортиқ меннонитлар кўчиб келишган. Улар орасида Анна Германнинг аждодлари-Фризенлар хонадони ҳам бор эди.\nmanzur.uz / 01.02.2020 36\nmanzur.uz / 24.10.2019 253\nmanzur.uz / 09.10.2019 313\nmanzur.uz / 06.10.2019 351


005. Аллоҳ таолонинг номи ёдга олинмайдиган мажлислардан узоқ бўлиш | Ислом Нури\n005. Аллоҳ таолонинг номи ёдга олинмайдиган мажлислардан узоқ бўлиш\n2688 марта кўрилган\nАллоҳ таоло Қоф сурасининг 18-оятида шундай дейди: «У бирон сўзни талаффуз қилса унинг олдида ҳозиру нозир бўлган бир кузатувчи (фаришта у сўзни ёзиб олур)».\nИмом Абу Довуд Абу Ҳурайра розияллоҳу анҳудан ривоят қилган ҳадисда Расулуллоҳ соллаллоҳу алайҳи ва саллам шундай дедилар: «Ким бирон мажлисга ўтирса ва – шу ўтирган ўрнида – Аллоҳни зикр қилмаса унга Аллоҳдан “тира” – яъни ноқислик ёки қасос бўлади. Ким бирон ўринга ёнбошласа-ю, Аллоҳ таолони ёдга олмаса унга Аллоҳ таолодан “тира” – яъни ноқислик ёки қасос бўлади».\nИмом Термизий Абу Ҳурайра розияллоҳу анҳудан ривоят қилган ҳадисда Расулуллоҳ соллаллоҳу алайҳи ва саллам: «Қайси қавм бирон мажлисда ўтирсалару – мажлисларида – Аллоҳ таолони ёдга олмасалар, Пайғамбарларига салавот айтмасалар уларга Аллоҳдан “тира” яъни, қасос бўлади. Хоҳласа уларни азоблайди ва хоҳласа уларни кечиради», дедилар.\nИмом Термизий Ибн Умар розияллоҳу анҳумодан ривоят қилган ҳадисда Расулуллоҳ соллаллоҳу алайҳи ва саллам шундай дедилар: «Аллоҳнинг зикри бўлмаган гапларни кўпайтирманглар, чунки Аллоҳнинг зикри бўлмаган гапларни кўпайтириш қалбни қорайтиради. Одамларнинг Аллоҳ таолодан энг узоқ бўлгани қалби қорайган кишидир».\nОдамлар жамланадиган ва суҳбат қурадиган мажлисларнинг бўлиши табиий. Бундай мажлисларнинг энг яхшиси Аллоҳнинг номи ёдга олинадиган, оят ва ҳадис ўқилиб, дарс қилинадиган мажлисдир. Аммо Аллоҳнинг номи зикр қилинмайдиган ва Пайғамбар соллаллоҳу алайҳи ва салламга салавот айтилмайдиган мажлислар қораланган, Расулуллоҳ соллаллоҳу алайҳи ва саллам унинг ёмон оқибатидан огоҳлантирган мажлисдир. Расулуллоҳ саллолоҳу алайҳи ва саллам бундай мажлис эгаларининг ажрлари Қиёматда ноқис бўлиши ёки уларда Аллоҳнинг қасоси бўлиши ҳақида хабар бердилар. Бундай мажлисларда вақтлар бефойда ўтказилади, қалблар эса мавъизаларга эримайдиган, эслатмаларни қабул қилмайдиган қаттиқ қаро қалбга айланади.\nАллоҳнинг зикри; Истиғфор, илм ўрганиш, амру маъруф ва наҳйи мункар кабилардир. Шулар бўлмаган гапни кўпайтиришдан сақланмоқ.\nАллоҳнинг зикри бўлмаган мажлислардан қочиш ва Аллоҳ ёд қилинадиган мажлисларга харис бўлиш.\nАллоҳнинг зикри бўлмаган, бекорчи кўп гаплар дийданинг қотишига сабаб экан.\n‹ 004. Одамларга таълим бериш ва яхшиликга чақиришнинг фазли юқорига 006. Вақтдан унумли фойдаланиш ва умрни ғафлатда бефойда ўтказмаслик ›


Россияда Путинга рим императори қиёфасидаги ҳайкал ўрнатилди\n11:41 / 17.05.2015\nСанкт-Петербургда Россия президенти Владимир Путинга ҳайкал ўрнатилди.\nБронза ҳайкал Россия етакчисининг рим императорларига хос қиёфадаги бюсти шаклида ишланди.\nҲайкалнинг ўрнатилиши ташаббуси билан Ирбис казакларининг православ иттифоқи казаклари чиқишди. Петербург казаклари атамани Андрей Поляковнинг айтишича, Путинга ҳайкал қўйиш ғоясининг пайдо бўлишига Қримнинг аннексия қилиниши туртки берган. Унинг фиркича, Путин шу тариқа “азалий рус ерлари”ни қайтариб олмоқда.\n“Бизнинг президентимиз жасурлик ва донолик тимсолидир. Бизнинг давлатимиз эса ҳақиқий Россия империясидир. Шунинг учун ўз ғоямизни амалга оширишда рим императори қиёфасидан фойдаланишга қарор қилдик”, деб айтмоқда атаман.\nХабар берилишича, Россиянинг Латвиядаги элчихонаси Рига марказида хочга осиб қўйилган Владимир Путин ҳайкали пайдо бўлганига эътироз билдирган ҳолда Латвия Ички ишлар вазирлигига норозилик нотасини жўнатган.


Ўш олийгоҳларида порахўрлик ҳамон авжида\n26 октябр 2021, Тошкент вақти: 10:09\nҚирғизистонда олийгоҳлардаги порахўрликка қарши ўтказилаётган қатор акциялар ҳам бу иллатнинг йўқолишига заррача бўлса-да, таъсир кўрсатолмаяпти.\nЎш шаҳар расмийлари 2009-2010 ўқув йиллари бўлиб ўтувчи сессияларда порахўрликка қарши аёвсиз кураш эълон қилган бўлсалар-да, яқинда қишки сессияни топшириб бўлган талабалар олийгоҳларда порахўрлик билан боғлиқ аҳвол мутлақо ўзгармагани ҳақида айтмоқдалар.\n2009 йил охирида қишки сессиялар бошланишидан аввал Ўш шаҳар етакчиси Мелисбек Мирзақматов талабалар билан учрашиб, имтиҳонларда порахўрликка қарши кураш олиб боришини айтганди:\n- Мени олдимга келасизлар, порахўр ўқитувчиларни исм-шарифи билан айтасизлар, мен эса сизлар билан бирга бориб, уларга бойкот эълон қиламан. Оммавий тарзда дарсига қатнашишдан бош тортамиз, мен сизлар билан бирга бўламан. Раҳбар қатори, эркак қатори шу сўзимда тураман. Намойишкорона шундай қилиб, уларни уятга қолдирамиз. Бу албатта порахўрликдан қутулиш усули эмас, аммо бу ҳам кураш усулларидан бири, деган эди шаҳар мэри.\nЖаноб Мирзақматов, шунингдек, имтиҳонларда порахўрликни аниқлаш бўйича махсус комиссия тузилганини, унинг таркибига талабалардан ҳам вакиллар киришини билдирганди.\nБироқ ўшлик талабаларнинг аксарияти мазкур комиссия фаолиятидан бутунлай бехабарлигини, олийгоҳлардаги аҳвол эса ҳамон “эски ҳаммом, эски тос”лигича қолаётганини айтмоқдалар:\n- Пулга баҳо олишлар ҳар йилгидай давом этмоқда. Зачёт 200 сўмдан (тақрибан 4,5 АҚШ доллари – таҳр.) бўлаяпти. Аввал келиб, ўзимиз топширишга ҳаракат қиламиз. Баҳо ололмасак, гуруҳ старосталарига зачётка билан пулни берамиз ва старосталар орқали баҳони қўйдирамиз, дейди ўшлик талабалардан бири.\nҚирғизистонлик талабаларнинг аксарияти олийгоҳларда порахўрлик кучайишига ўқитувчилар айбдор, деб ҳисоблайдилар. Уларга кўра, айрим ўқитувчилар пора олиш мақсадида талабаларни имтиҳондан атайлаб йиқитадилар.\nБироқ олийгоҳ ўқитувчилари бу айбловларни рад этадилар. Улар порахўрликнинг авж олишида талабаларни айблашади. Олийгоҳ ўқитувчиларидан бири Одилбек Ботиралиев гапиради:\n- Билишса, баҳони хурсанд бўлиб қўйиб берамиз. Талабаларнинг ўзлари дарсларга келишмайди, ҳеч нарса билишмайди. Уларни “ўқи” деб қийнасанг, булар “ҳа, пул олиш учун шундай қиляпти”, деб ўйлашади, ҳар кимни ўртага қўйишади, деди олийгоҳ ўқитувчиларидан бири Одилбек Ботиралиев Озодлик радиоси қирғиз шўъбасига берган суҳбатида.\nШу ўринда олийгоҳ ўқитувчиларининг ҳаммаси ҳам пора олавермаслигини айтиб ўтиш жоиз. Ўз исмини ошкор қилишимизни истамаган ва порахўрликка мутлақо қарши бўлган ўшлик домлалардан бири қишки сессиялар бошланишида олийгоҳ раҳбарияти ўқитувчиларни “огоҳлантиргани”ни айтади:\n- Ўзгариш бўлмайди-ю, лекин “эхтиёт бўлинглар, билдирмасдан олинглар”, деган “расмий” буйруқ бор. Олдинги йилларга нисбатан раҳбарият томонидан: “агарда пора олган ўқитувчи қўлга тушса, ўқитувчини ҳам, кафедра мудирини ҳам ишдан ҳайдаймиз”, деган гаплар бор. Лекин оладиганлар яна ўша-ўша, барибир баҳона топишади, деди аноним суҳбатдошимиз.\nМаҳаллий кузатувчилар кўра, олийгоҳлардаги порахўрликни йўқ қилиш учун ўқитувчиларнинг маошини олинаётган порага муҳтож бўлмайдиган даражада кўтариш керак:\n- Порахўрликни мэр ёки универститет ректори ҳеч қачон йўқ қила олмайди. Универститетда ҳам, бошқа ерда ҳам порахўрлик томир отиб кетган. Улар қандай қилиб курашсин? Ўша олийгоҳ ўқитувчисининг маошини ва озиқ-овқат нархини ҳисоблаб кўрайлик-чи, ўқитувчи маошига қанча озиқ-овқат келар экан? Бу маош бир ойга етадими ёки етмайдими? Бу муаммо охири бориб ҳукуматга тақалмоқда, дейди маҳаллий кузатувчи Юруслан Истанов.\nУнинг айтишча, порахўрликка қарши курашни ҳукумат ўзидан бошлаши ва бошқаларга ўрнак бўлиши керак.


Газ ходимининг уйингизда текширув ўтказишга ҳаққи борми? » Ўзбекистон янгиликлари – Zamin.uz\nЭшик тақиллаб, газ ходими сизни безовта қилди дейлик. У сиздан уйингиздаги газ жихозларини, ҳавфсизликни текшириб кўришини айтса унга рухсат берасизми? Аввалам бор бунга ходимнинг (контролёр) ҳаққи борми?\nҲа, албатта, у бунга мажбур ҳам. Айниқса қиш олдидан маҳалла туман газ ходимлари уйингиздаги газ шароитини бир ойда бир маротаба текшириб кўришга ҳақлидирлар.\nБу ҳақда «Узтрансгаз» акциядорлик жамияти томонидан «Турмушда газдан хавфсиз фойдаланиш» мавзусидаги семинарда айтиб ўтилди. Шунингдек, Республика доирасида ўтказилган семинарда ис газидан фойдаланиш бўйича хавфсизлик масалалари, вилоят туманларда газ муаммолари бўйича маърузалар тингланиб, йиғилганлар ўртасида савол-жавоблар ўтказилди.\nҚиш фаслида табиий газга бўлган эҳтиёж хар қачонгидан юқори бўлгани учун, газдан ҳавфсиз ва оқилона фойдаланишга даъват этилди.\nТеглар: Манба Республика ҳавфсиз унга фаслида ва


Халқ демократик партияси республика бўйича нечта депутатлик ўрнини қўлга киритди?\nЖамият 20:37 / 14.01.2020 4247\nАйнан шундан келиб чиқиб, йиғилишда Халқ демократик партияси Сайловолди платформасини амалга ошириш бўйича партия ташкилотлари ва маҳаллий Кенгашлардаги гуруҳларининг 2020 йилга мўлжалланган амалий Ҳаракат дастури муҳокама этилди.\nУшбу дастурда ҳар бир ҳудудда депутатлар қандай ижтимоий муҳим масалаларни танқидий таҳлилий ўрганиши, сессияларга олиб чиқиши, ҳокимлик ва масъул идораларнинг ҳисоботларини эшитиши бўйича вазифалар аниқ белгиланган. Ҳар бир вилоят, туман ҳамда шаҳар Кенгашидаги депутатлик гуруҳлари йилнинг ҳар чорагида ўрганиши, муҳокама қилиб, таҳлилий танқидий таклифлар тайёрлаши керак бўлган йўналишлар назарда тутилган. Дастурга мувофиқ республика миқёсида жами 942 та масалани ўрганиш режалаштирилган.\nМуҳокамалардан кейин партиянинг 2020 йилга мўлжалланган амалий Ҳаракат дастури қабул қилинди.


Пахтачи тумани ҳокими ўзгартирилди « Ўзбекистон Халқ Ҳаракати\nПахтачи тумани ҳокими ўзгартирилди\n07 February 2014 - 10:31\nСамарқанд вилоятининг Пахтачи туманида ҳоким ўзгарди. Бу ҳақда, Самарқанд вилояти ҳокимлиги матбуот хизматига асосланиб, «Газета.uz» хабар бермоқда.\nХалқ депутатлари Пахтачи тумани кенгашининг 5 февраль куни бўлиб ўтган навбатдан ташқари сессиясида депутатлар туман ҳокими Ҳусниддин Жўраевнинг ваколатларини муддатини аввал тугатиш масаласини кўриб чиқишди.\nСессияда иштирок этган Самарқанд вилояти ҳокими Зоир Мирзаев туманнинг ижтимоий-иқисодий ривожланишида бир қатор камчиликлар кўзга ташланаётганини қайд этиб ўтди. Жумладан, «пахтачилик соҳасида тўпланган шон-шуҳрат кейинги йилларда пасайиб кетмоқда», 2013 йили тумандаги 62 та фермер хўжалиги давлатга пахта сотиш шартномавий режасини бажаролмаган.\nЯнги иш ўринларини ташкил қилиш ва аҳоли бандлигини таъминлаш дастурининг мониторинги тизимли равишда юритилмаяпти. Туман ҳокимлиги ҳузуридаги махсус комиссиянинг иши қониқарсиз ташкил қилинганлиги натижасида соҳада жиддий камчиликлар кузатилмоқда.\nСессияда ташкилий масала кўрилди. Ҳусниддин Жўраев Пахтачи тумани ҳокими вазифасидан озод этилди. Шу вақтгача вилоят «Қишлоқхўжаликкимё» ҳудудий очиқ акциядорлик жамияти раиси лавозимида ишлаб келган Камолиддин Қурбонов, вилоят ҳокими тавсиясига кўра, Пахтачи тумани ҳокими этиб тасдиқланди.


Жеб Буш сайловолди кампанияси учун 114 млн доллар тўплади\n11:35 / 10.07.2015\nАҚШ президентлиги учун Республикачилар партиясидан ўз номзодини тақдим этган Жеб Буш ярим йил давомида ўз сайловолди кампанияси учун 114 млн доллардан кўпроқ маблағ тўплаган. Бу ҳақда унинг матбуот хизмати маълум қилди.\nБу маблағнинг 103 млн доллардан иборат қисми унинг жамғармаси орқали йиғилган. Яна 11,4 млн доллар Жеб Буш ўз номзодини эълон қилган кундан бошлаб, 2 ҳафта давомида йиғилган.\nМаҳаллий ОАВларда маълум қилинишича, АҚШда ҳали президентлик учун номзодларнинг ҳеч бири бундай қисқа муддат ичида ўз сайловлди кампанияси учун бундай кўп маблағни йиға олмаган эди.\nCNN телеканали ўтказган сўровномага кўра, Жеб Буш ҳозирча Республикачилар партияси номидан АҚШ президентилиги учун кураш бошлаганлар орасида энг юқори имкониятга эга деб ҳисобланмоқда.\nЎз навбатида Ҳиллари Клинтон ҳам демократлар орасида президентлик учун асосий номзод сифатида ҳисобланмоқда.\nМаълумот учун, ҳозиргача собиқ давлат котиби Ҳиллари Клинтон, Род-Айленднинг собиқ губернатори Линкольн Чэффи, Мэриленд штатининг собиқ губернатори Мартин О`Мелли ҳамда Вермонт штатидан бўлган мустақил сенатор, демократик қарашларга эга бўлган партиясиз Бернард Сандерс ўз номзодлари ҳақида эълон қилишганди. Демократларнинг сайловолди съезди 2016 йилнинг 25-28 июль кунларида, Филадельфияда ўтказилади.\nРеспубликачилар партиясидан эса шу вақтгача 10 нафар вакил президентлик учун курашиш истагини билдирган. Булар сенаторлар Тед Круз, Рэнд Пол, Марко Рубио, Арканзаснинг собиқ губернатори Майк Хакаби, нейрожарроҳ Бен Карсон, Пенсильваниядан собиқ сенатор Рик Санторум, Hewlett-Packard компаниясининг собиқ раҳбари Карли Фиорина, Флориданинг собиқ губернатори Жеб Буш, миллиардер Дональд Трамп ва виржиниялик собиқ сенатор Жим Уэбб ҳисобланади. Шунингдек, Нью-Йоркнинг собиқ губернатори, республикачи Жорж Патаки яқин қариндоши оғир хасталикка чалингани учун ўз номзодини қайтариб олган. Республикачилар ўз сайловолди съездини 2016 йилнинг 18-21 июль кунларида Кливлендда ўтказишни режалаштиришган.


Навоз Шариф «Бир макон, бир йўл» ташаббусининг асосий лойиҳаси ҳақида\n14:36 / 14.05.2017\nХитой-Покистон иқтисодий йўлаги «Бир макон, бир йўл» ташаббусининг асосий лойиҳасидан бири саналади, деди Покистон бош вазири Навоз Шариф.\n«Хитой-Покистон иқтисодий йўлаги «Бир макон, бир йўл» ташаббусининг асосий лойиҳасидир, уни байроқдор лойиҳа деб ҳам аташмоқда, чунки унинг мақсади Шарқий ва Ғарбий Осиёни боғлашдан иборат», — деган Шариф.\nПокистон бош вазирининг қўшимча қилишича, Хитой-Покистон иқтисодий йўлаги лойиҳаси минтақанинг барча давлатлари учун очиқ, у географик чегараларга эга эмас. Шарифнинг сўзларига кўра, лойиҳанинг мақсади — минтақада тинч қўшничилик ва иқтисодий равнақ топишга йўналтирилган.\n«Мавжуд можароларни музокаралар ва дипломатия йўли билан ҳал қилиш, келгуси авлодларга тинчлик ва барқарорликни мерос қилиб қолидириш фурсати етиб келди», — деди Покистон бош вазири.\nХитой бу инфраструктуравий лойиҳа учун 46 миллиард доллар сарфлашни мақсад қилган. Автомобиль ва темир йўлларнинг кенг тармоғи воситасида Покистоннинг жанубий-шарқидаги Гвадар порт шаҳрини Хитойнинг Шинжонг-Уйғур мухтор тумани билан бирлаштириш назарда тутилган.\nХитой Покистон Навоз Шариф


Мавзу: "OLED" - Terabayt.Uz\nRedmi K40 флагманлари нафақат Mi 11, керак бўлса Galaxy S21 Ultra билан беллаша олади!\nМисол учун, жанубий кореяликларнинг энг зўр смартфони – Galaxy S21 Ultra моделида E4 тоифали шундай дисплей олдинги авлод – E3 панелига нисбатан 16 фоизга тежамкорроқ чиққан.\nXiaomi «дамини олсин» – LG метро вагонларига ойна ўрнига шаффоф OLED-экранлар ўрнатди!\nДисплейларда поезд айни дамда қаерда эканлиги, об-ҳаво прогнози, янгиликлар ва бошқа маълумотлар акс этиб боради. LG буни у ўз ватанида эмас, балки рақобатчи – Xiaomi юртида қилаётгани ҳам эътиборли.\nXiaomi дунёдаги илк шаффоф телевизорнинг асосий сирини ошкор этди\nXiaomi’нинг таъкидлашича, суюқ кристалли дисплейларни ҳам, OLED-экранларни ҳам шаффоф қилса бўлади. Компания айнан иккинчи вариантни танлаган, чунки OLED-дисплейда ёритиш керак бўлмайди.\nТехногигантга миллионлаб доллар зарар етказган бу икковлон ҳам масъул лавозимларда бўлишган. Учинчи шахс эса Samsung ҳамкори – унинг учун жиҳозларни ишлаб чиқарувчи компаниянинг директоридир.\nАбитуриентлар учун махсус: калькуляторга Wi-Fi ва OLED-дисплей қўшиб, ундан интернетга кириш ва хабар алмашиш мумкин! («жонли» видео)\nУнда математика ёки физика бўйича исталган формулани ёки бошқа шпаргалкаларни ёзиш мумкин. Шунингдек, калькуляторни интернетга улаб, унинг ихчамгина экрани орқали хабар жўнатиш имкони ҳам бор.\nКомпания бу бозордаги етакчиликни ҳеч кимга бермоқчи эмас.\nSamsung 5G смартфонлар учун OLED панелларини оптималлаштиришга қарор қилди\nБу ерда, аслида, Samsung янги “маркетинг ўйин“ини қўллаш орқали, 5G бозорини “забт этиш“ нинг янги усулларини ўйлаб топмоқда.\nSamsung янги турдаги QD-OLED телевизорлар ишлаб чиқаради\nТелевизорлар бозорида Samsung компанияси суюқ кристалли панелларга қўшимча тарзда квантли нуқталардан иборат қатламни қўллаган ҳолда яратилган QLED технологиясига ишониб келмоқда.\nЯнги технологиялар топ-10 талиги\nҲар йили мунтазам равишда ўтказиладиган халқаро CES техно-кўргазмасида технология соҳасидаги йирик компаниялар ўзлари яратган энг сўнгги ишланмаларни намойиш қиладилар. Жорий йилнинг январ ойида Лас-Вегас шаҳрида бўлиб ўтган навбатдаги тақдимотда ҳам\nXiaomi арзон смартфонларига ҳам энг янги технологияни қўллашини эълон қилди\nАввалроқ, Fortsense компанияси LCD-экран учун мўлжалланган дисплей ости бармоқ изи сканерини ишлаб чиқиш мувафаққиятли кечаётганлигини эълон қилганди. Куни кеча, Xiaomi ушбу ечимни ўз қурилмалари учун ишлатишини айтиб ўтди.\nДунёдаги биринчи LCD-экран учун мўлжалланган дисплей ости бармоқ изи сканери тақдим этилди. Энди арзон смартфонлар ҳам ажойиб функцияга эга бўлиши мумкин!\nҲозирда экраннинг ўзига ўрнатилган дактилоскоп фақат флагман ва ўртачадан юқори даражадаги смарфонларга ўрнатилаяпти. Бунинг учун ишлаб чиқарувчилар OLED-экран ишлатишга мажбур бўлишмоқда.\nGoogle ва LG энг тиниқ VR-дисплейини намойиш этди: ҳар бир кўз учун 18 мегапиксел\nБир йил аввал Google билан LG компанияси виртуаль реалликни ҳақиқий оламдан ажратиб бўлмайдиган юқори кенгликдаги OLED-дисплейларини ишлаб чиқариш учун кучларни бирлаштирган эди\niPhone Xs ва Xs Plus тақдимотига тайёргарликни Samsung май ойиданоқ бошлайди\nSamsung май ойида Apple учун 2-3 миллионта дисплей тайёрлайди, июнга бориб эса уларни ишлаб чиқариш ҳажми икки каррага оширилади – ойига 4-6 миллион донага етказилади.\nSamsung дунёдаги илк чўзилувчан OLED-дисплейни тақдим этади\nDisplay Week 2017 тадбирида Samsung намойиш этадиган 9.1 дюймлик OLED-экран бармоқ билан босилганида 12 миллиметргача чўзила олади ва бунда ундаги тасвир ўзининг юқори сифатини асло йўқотмайди.\nVisteon автомобиллар учун эгилувчан OLED дисплей яратди\nАвтомобиллар учун электроника гаджетларини ишлаб чиқарадиган Visteon компанияси CES 2017 кўргазмасида эгилувчан OLED дисплейларни намойиш қилди. Бундай OLED дисплейларнинг анъанавий LCD экранлардан...\nPIDA ассоциацияси: 2020 йилга бориб 68% телевизорларга OLED экран ўрнатилади\nХалқаро PIDA (Photonics Industry & Technology Development Association) ассоциацияси OLED экранларнинг оммалашишига доир навбатдаги прогнозни нашр қилди, деб ёзмоқда IXBT сайти. Ассоциациянинг...\nOLED экранли iPhone’ларнинг чиқиши кичик япон компаниясига боғлиқ\nИнтернет тармоғида тарқалган миш-мишларга қараганда, кейинги йилдан бошлаб АҚШнинг Apple компанияси OLED экранли iPhone’ларни намойиш қилиш мумкин. Бундай смартфонларнинг чиқарилиши, деб ёзмоқда...\nАҚШнинг гигант корпорациялари Samsung’нинг OLED дисплейлар тайёрлаш монополиясига тез орада кучли зарба беришни режалаштирган. Шу мақсадда Apple, Microsoft ва Google компаниялари эластик...


Саид Аҳмад. Зумрад (ҳикоя) | www.ziyouz.uz\nБош саҳифа Ўзбек насри онлайн антологиясиСаид Аҳмад (1920-2007)Саид Аҳмад. Зумрад (ҳикоя)\nСаид Аҳмад. Зумрад (ҳикоя)\nАзиза овқат олиб келган ота-оналарни лагерь ичига киритилмаслик масаласида бошлиқ билан бир неча марта уришиб ҳам олди.\nАлбатта, бошлиқнинг гапида ҳам жон бор. Аммо Азиза уларнинг дардга чалиниб қолиш хавфидан безовта. Мана, эшик олдида велосипед рулига сават илган ўрта яшар бир киши ҳансираб турибди. Азиза уни лагерь ичига киритмади. Ҳозир деразадан унга қараб тураркан, бирдан раҳми келди.\n— Энди синглим, шу биттагина боламиз… Онаси йиғлаб эси кетяпти. Мен-ку чидаяпман…\n… Жувон олдинда сўқмоқдан йўл бошлаб борарди. Азиза унинг орқасидан қараб бораркан, бу жувонни қайда кўрганман, деб ўйларди.\nЙўлга тушишди. Пастликлардаги арчазор орасидан дам олиш уйларининг корпуслари, баланд чўққиларда эриган шамдек осилиб қолган қор уюмлари кўриниб турарди. Пастда асфальт тасмасидан югурган қизил, кўк автобуслар болаларнинг ўйинчоғидек бўлиб кўзга ташланарди.\nГузарда бир-икки магазин, чойхона, автобус станцияси, сартарошхона бор эди.\n— Ҳамма бало битта озиқ тишим оғришидан бошланган. Индонезиядан келган меҳмонларга концерт беришимиз керак эди. Ўша куни эрталаб турсам, тишим зирқираб оғрияпти. Бир кун аввал паркда мороженое еган эдим. Оғриқ зўрайганидан зўрайиб, бир ёқ юзим-пиёладек шишиб чиқипти. Нима қилишимни билмайман. Поликлиникага қараб чопдим. Ёшгина, келишгангина тиш доктори жағимни очиб қараб, шиш пайтида суғуриб бўлмайди, деб дори суриб қўйди. Оғриқ азобида уйимга кетяпману, докторнинг қоп-қора қошлари хаёлимдан кетмайди. Кечқурун бўладиган концерт ҳам кўзимга кўринмай, кўрпага бурканиб ётиб олдим. Ҳали ҳам докторнинг қош-кўзи шундоққина кўриниб турибди. Яна олдига бордим. Яна дори кўйиб, яна эртага келинг, деди. Ҳозир эсимда йўқ, тишимни суғургандан олдинми паркка бордик. Шу-шу бўлди-ю, ҳар куни учрашадиган бўлиб қолдик. У ҳар концертимизга келарди. Олдинги қаторга ўтириб, менинг чиқишимни кутарди. Мен ўшанда фақат унга ўйнаб бераётгандек бутун кучимни, санъатимни сарф қилиб ўйнардим. Тамошадан кейин бирга кетардик. Уйимгача кузатиб қўярди. Бир куни саҳнада ўйнаб турибману, залдан уни қидираман. Йўқ. Келмапти. Бунақа одати йўқ эди-ку, деб ташвиш қиламан. Қандай қилиб ўйинни тамом қилганимни билмадим. Саҳна орқасидан чиқиб келаётсам, чиройликкина бир қиз рўмолга ўралиб турибди. Тўхтадим.\nЎша куни уйга қандоқ етиб борганимни билмайман. Эртанги концертда биринчи рақсни жуда ҳам ёмон ўйнадим. Бир-икки одам иримига чапак чалгандек бўлди. Бир маҳал қарасам, иккинчи қаторнинг четроғида Ҳакимжон ўтирибди. Билмадим, қаердан куч пайдо бўлди. Бир ўйнаб кетдим. Чапак устига чапак. Тўрт марта ўйнатишди. Чиқиб кетаётганимда Ҳакимжон йўлимни тўсди. Индамай ўтиб кетавердим. Бир нима дейишга тилим йўқ. Уни ҳам ҳайдагим, ҳам чақиргим келади. Ўзимни қўлга олиб, энди учрашмайлик, сизни бошқа одам севаркан, дедим. Ҳакимжон хандон ташлаб кулади. Ҳадеб, вой тентак қиз-э, вой аҳмоқ қиз-э, деб ҳиринглайверди. Ана шундан кейин турмуш қурдик. Бошида яхши яшадик. Кейин мени театрга юбормай қўйди, чидадим. Уни жо-нимдан ҳам яхши кўрардим. Нима деса тайёр эдим. У кўп ишлар, кўп пул топарди. Бир бола кўрдим. Эрим ҳар ёз шу Осмасойда дўкон очади. Атрофда дам олиш уйлари кўп бўлганидан тиш олдириб, тиш солдирадиганларнинг кети узилмайди.\nТиш солдириш баҳонаси билан бир жувонга илакишиб қолди. Ҳар кеча дўконда қолиб унинг тишини ковлайди. Ахири, у билан кетди. Битта болам билан йўл пойлаб ўтирибман. Ким билади, бировнинг бахтига чанг солганим учун такдир мени жазолаяптими? Ёлғизлик жонимга тегди. Мен муҳаббатга ўзимни қурбон қилмоқчи эдим. Йўқ, бўлмади. Қарс икки қўлдан чиқар экан. Энди яна театрга қайтмоқчиман…\n— Эртадан кечгача чўмилгани чўмилган. Биласиз-ку, тоғдан муздек қор суви келади, унга чўмилиб бўладими…\nАзиза шундай хаёллар билан битта-битта босиб кетаркан, пастда, асфальтга чиқаверишдаги ёлғизоёқ йўлда велосипед миниб кетаётган кишини кўрмасди. У киши ҳали паст-баланд тоғ йўлидан шу аҳволда аллақанча йўл босиши керак.\n← Аввалги Аввалги Саид Аҳмад. Ялпиз ҳиди (ҳикоя)\nКейинги → Кейинги: Саид Аҳмад. Мўтти (ҳикоя)